Δίδυμοι «μπελάδες» για την Εθνική Εφήβων - Ελληνική Ομοσπονδία Καλαθοσφαίρισης\nΆρης, Εθνική Εφήβων U18, Καλαϊτζάκης, Παναθηναϊκός\nΜε την πρώτη γρήγορη ματιά νομίζεις πως τα βλέπεις διπλά… Χρειάζεσαι λίγο χρόνο για να αρχίσει να παρατηρείς τις διαφορές. Τόσο εμφανισιακά, όσο και αγωνιστικά.\nΟ Γιώργος και ο Παναγιώτης Καλαϊτζάκης βρέθηκαν για πρώτη φορά στο παρκέ μαζί μετά από αρκετό καιρό και μάλιστα με τα γαλανόλευκα. Έδωσαν το «παρών» στο προπονητικό διήμερο των Εφήβων και σίγουρα αποτέλεσαν θέμα συζήτησης. Και μπορεί οι ομοιότητς και οι διαφορές να αποτελούν θέμα κουβέντας, αυτό που δεν σηκώνει και πολλά πολλά είναι το ολοφάνερο δέσιμο που υπάρχει μεταξύ τους, αλλά και η συνεννόηση με κλειστά μάτια στο γήπεδο… Τόσα χρόνια έχουν περάσει παίζοντας μαζί… Ο λόγος ανήκει στα αδέλφια Καλαϊτζάκη που μιλάνε για ομοιότητες, διαφορές και ένα όνειρο…\n-Για πάμε λίγο να δούμε τι λέτε… Ποιος είναι καλύτερος α)σουτέρ β)πασέρ Γ) αμυντικός και δ) ποιος καρφώνει καλύτερα;\nΓιώργος: «Καλύτερος πασέρ και σουτέρ είμαι εγώ… Δεν νομίζω να υπάρχει συζήτηση γι’ αυτό (γελάνε και οι δύο). Και καλύτερος αμυντικός ο Παναγιώτης…. Άντε… Και καρφώνει καλύτερα».\nΠαναγιώτης: «Ε, εντάξει… Θα συμφωνήσω και στα τέσσερα…»\n-Τι είναι αυτό που κάνει και σε εκνευρίζει περισσότερο στον άλλον; Όχι απαραίτητα μόνο στο μπάσκετ…\nΠαναγιώτης: «Κι εμένα μόνο μπασκετικά μπορεί να με… νευριάσει πλέον. Περισσότερο ίσως πως ενώ μπορεί να χτυπήσει στο close out και επειδή είναι πιο γρήγορος στα πόδια από τους αμυντικούς προτιμά να τους χαρίζεται και να παίρνει σουτ από το τρίποντο, αντί να πάει προς τα μέσα».\nΓιώργος: «Ειλικρινά τίποτα…. Και νομίζω πως μιλάω και για τους δύο… Ε, Παναγιώτη; Δεν πιστεύω πως κάτι θα μας κάνει πλέον να τσσακωθούμε μπασκετικά ή όχι. Είμαστε δεμένοι και η απόσταση που υπάρχει πλέον, μας έχει κάνει ακόμη πιο δεμένους».\nΠαναγιώτης: «Ναι, εννοείται! Κάθε Τρίτη έχει… ξενύχτι για να μάθουμε το αποτέλεσμα του αγώνα του Γιώργου, να μάθουμε πως έπαιξε, να μιλήσουμε»\nΓιώργος: «Φυσικά! Ο Παναγιώτης παίζει τα Σάββατα, σε πιο… νορμάλ ώρες και είμαστε στο τηλέφωνο με τους γονείς μου και ρωτάω συνέχεια τι γίνεται, πώς τα πάει και μετά τα λέμε και μεταξύ μας».\nΠαναγιώτης: «Όχι… Τους γονείς ή εσκεμμένα όχι… Μόνο οι αντίπαλοι μπερδεύονταν κάποιες στιγμές».\nΓιώργος: «Μοιάζουμε πολύ σε σωματότυπο και πρόσωπο… Μόνο στην αρχή μας μπέρδευαν οι προπονητές. Κανένα πραγματκά περίεργο περιστατικό όμως δεν έχει γίνει».\nΠαναγιώτης: «Είμαστε τέσσερα αδέλφια… Ο μικρός ο Αλέξανδρος είναι στις Ακαδημίες του Άρη και κάνει προπονήσεις με το παιδικό και υπάρχει και η αδελφή μας η Βίκη, που παίζει βόλεϊ στην Ελπίδα Αμπελοκήπων. Και οι γονείς μας είναι εκεί για όλους μας!»\nPrevΠροηγούμενηΑ2 Γυναικών: Αποτελέσματα 17ης Αγωνιστικής\nΕπόμενηBCL: Αρχίζουν τα (πιο) δύσκολαNext


ZOE RS: το μελλοντικό ηλεκτρικό σπορ αυτοκίνητο της Renault εξακολουθεί να είναι στα πλάνα - Renault News\nZOE RS: το μελλοντικό ηλεκτρικό σπορ αυτοκίνητο της Renault εξακολουθεί να είναι στα πλάνα\nαπό Βασίλης Μαργαρίτης 12/03/2020 12/03/2020\nΟι φίλοι των σπορ και ηλεκτρικών αυτοκινήτων σίγουρα θα χαρούν που το Renault Zoe RS παραμένει πάντα στα πλάνα της γαλλικής εταιρείας.\nΗ Renault παίρνει το χρόνο της και δεν προτίθεται να λάβει μέτρα στη στρατηγική ηλεκτροκίνησης. Με έναν συνεχώς αυξανόμενο κατάλογο οχημάτων με τα χρόνια και γενικά ικανοποιητικά αποτελέσματα στην αγορά ηλεκτρικών οχημάτων, η γαλλική εταιρία φαίνεται να πλέει με επιδεξιότητα.\nΈνα ZOE RS, ναι, αλλά όχι πριν από το 2022\nΕπομένως, δεν υπάρχει αμφιβολία ότι η βιασύνη για ισχυρότερα μοντέλα – να κατανοήσουν τα ηλεκτρικά σπορ αυτοκίνητα – σε ένα πλαίσιο δομής της αγοράς και εκδημοκρατισμού, απέχει πολύ από το να επιτευχθεί. Αυτός είναι ο λόγος για τον οποίο το ZOE RS δεν πρέπει να δει το φως της ημέρας πριν από το 2022, σύμφωνα με τον Ali Kassai, Διευθυντή Προϊόντος του γαλλικού ομίλου, τον περασμένο Οκτώβριο.\nΈκτοτε, οι ειδήσεις σχετικά με το θέμα αυτό έγιναν λιγοστές, μέχρι την τα λεγόμενα του Gilles Normand, επικεφαλής οχημάτων μηδενικών εκπομπών στη Renault, στις στήλες του Autocar. Ο τελευταίος δήλωσε: “Ιστορικά, τα σπορ αυτοκίνητα έχουν λιγότερη αυτονομία από τα συμβατικά αυτοκίνητα. Συνεπώς, οι χρήστες θα είναι έτοιμοι να έχουν μικρότερη εμβέλεια. Πόσο όμως; Αυτή τη στιγμή βρίσκεται υπό συζήτηση. “\n“Πρέπει να δημιουργήσουμε έναν ευχάριστο τεχνητό θόρυβο”\nΈνα σημαντικό σημείο που δεν πρέπει να χάσουμε. Πράγματι, τα σημερινά ηλεκτρικά αυτοκίνητα στερούνται αυτονομίας για να πείσουν οριστικά τον πιο αναποφάσιστο, αν και συνεχίζονται οι βελτιώσεις. “Οι καταναλωτές ανησυχούν επίσης ελαφρώς για την έλλειψη θορύβου”, σημειώνει ο κ. Normand.\n“Αν αναπτύξουμε ένα σπορ και ηλεκτρικό αυτοκίνητο, έχουμε καταλήξει στο συμπέρασμα ότι πρέπει να δημιουργήσουμε έναν ευχάριστο τεχνητό θόρυβο”.


PANELIAKOS, Boston USA: Δανία: «Έκπληξη» προκάλεσε η ακύρωση της επίσκεψης του Τραμπ\nΜετά τον σάλο για τη Γροιλανδία\nΤα Βασιλικά Ανάκτορα της Δανίας εξέφρασαν «έκπληξη» μετά την ανακοίνωση του προέδρου των ΗΠΑ Ντόναλντ Τραμπ ότι δεν θα επισκεφθεί τη Δανία τον επόμενο μήνα.\n«Η Δανία είναι έτοιμη για την επίσκεψη του προέδρου των Ηνωμένων Πολιτειών Ντόναλντ Τραμπ! Εταίρος, σύμμαχος, φίλος», έγραψε στο Twitter η αμερικανίδα πρέσβυς στη Δανία Κάρλα Σαντς, δύο ώρες προτού ο Τραμπ ανακοινώσει μέσω Twitter την ακύρωση της επίσκεψης.\nΗ Φρέντεριξεν αποκάλεσε την ιδέα του Λευκού Οίκου να αγοράσει το νησί στην Αρκτική «παράλογη» τονίζοντας σαφέστατα ότι «η Γροιλανδία δεν πωλείται». Ωστόσο, επισήμανε ότι «οι ΗΠΑ είναι ο στενότερος σύμμαχός μας».\nΤον 19ο αιώνα, οι ΗΠΑ είχαν επεκτείνει πολύ την επικράτειά τους με διάφορους τρόπους, μεταξύ άλλων με την αγορά της Λουιζιάνας από τη Γαλλία, που σχεδόν διπλασίασε την έκταση του τότε νεαρού κράτους. Αργότερα, οι ΗΠΑ αγόρασαν την Αλάσκα από τη Ρωσία. Η βόρεια αυτή αμερικανική Πολιτεία παραμένει η μεγαλύτερη της χώρας — είναι σχεδόν διπλάσια από το Τέξας, αν και αραιοκατοικημένη.


Online Διαφήμιση - Γιατί η διαφήμιση στο internet δεν δουλεύει…\nΓιατί λοιπόν δεν δουλεύει η διαφήμιση στο internet; Κατά αρχήν να αναφέρω πως αυτό είναι το 2ο από μια σειρά άρθρων που ονομάζεται «γιατί δεν δουλεύει…».\nΜέσα από αυτά τα άρθρα προσπαθώ να αναλύσω τα κυριότερα λάθη στο internet marketing.\nΤο προηγούμενο άρθρο είχε να κάνει με το «γιατί το email marketing δεν δουλεύει» και μπορείς να το βρεις εδώ.\nΣε αυτό το άρθρο λοιπόν θα μιλήσουμε για online διαφήμιση και για τους λόγους για τους οποίους συνήθως δεν αποδίδει.\nΜε την διαφήμιση στο internet έχουν ασχοληθεί πάρα πολλές επιχειρήσεις. Το γεγονός πως μπορείς να διαφημιστείς με πολύ μικρό budget τις κάνει πολύ ελκυστικές.\nΔυστυχώς, ένας πολύ μικρός αριθμός μόνο καταφέρνει να τις ξεκλειδώσει ώστε να είναι επικερδής.\nΟι περισσότεροι επενδύουν κάποια χρήματα, τα χάνουν και καταλήγουν στο συμπέρασμα (λανθασμένα) πως οι διαφημίσεις στο internet δεν αποδίδουν.\nΌπως συνηθίζω να τους λέω, το πρόβλημα δεν είναι στην online διαφήμιση αλλά στο γεγονός πως δεν γνωρίζεις πώς να την εκμεταλλευτείς σωστά.\nΑυτός είναι και ο σκοπός αυτού του άρθρου.\nΝα σου δείξει πώς να εκμεταλλευτείς τις διαφημίσεις στο internet για να φέρεις στην ιστοσελίδα σου περισσότερες επισκέψεις και κατά επέκταση περισσότερες πωλήσεις.\nΟυσιαστικά έχουμε 3 μεγάλα κομμάτια.\nΤην διαφήμιση, την landing page και το back end.\nΗ διαφήμιση μπορεί να είναι διαφήμιση κειμένου, διαφήμιση εικόνας (banner), διαφήμιση στο Facebook, promoted postστο Facebook ή οτιδήποτε άλλο.\nΗ landing page είναι η σελίδα στην οποία κατευθύνεται όποιος κάνει click στην διαφήμιση.\nΤο back end είναι το σύστημα που μεγιστοποιεί την αξία του κάθε πελάτη. Ουσιαστικά είναι το τι συμβαίνει μετά από κάποια πράξη του επισκέπτη, είτε αυτή η πράξη είναι αγορά, είτε εγγραφή.\nΚαι τα 3 αυτά κομμάτια πρέπει να λειτουργούν αποτελεσματικά για να είναι οι διαφημίσεις αποδοτικές.\nΑς δούμε λοιπόν τα κομμάτια αυτά 1 προς 1.\n1) Η διαφήμιση\nΟυσιαστικά είναι το μήνυμα που μεταφέρεις στους υποψήφιους πελάτες και φυσικά πρέπει να είναι πολύ ελκυστικό.\nΟ περισσότερος κόσμος διαφημίζεται για τους λάθος λόγους.\nΔιαφημίζεται είτε γιατί προσπαθεί να αυξήσει τις πωλήσεις και δοκιμάζει πράγματα, είτε γιατί εμφανίστηκε κάποιος πωλητής και του πούλησε διαφήμιση.\nΠρόκειται για λάθος λόγους.\nΘα πρέπει να διαφημιστείς επειδή έχεις κάτι να πεις.\nΟι περισσότερες διαφημίσεις ουσιαστικά λένε: «Έλα σε εμάς. Είμαστε οι καλύτεροι».\nΑν δεν έχεις κάτι διαφορετικό να πεις, τότε οι διαφημίσεις θα αποτύχουν.\nΘα πρέπει να δημιουργήσεις ένα μήνυμα που να μαγνητίζει τον πελάτη και που να δημιουργεί απόσταση από τον ανταγωνισμό.\nΤο πώς κάνεις κάτι τέτοιο δεν μπορεί να καλυφθεί με ένα άρθρο, παρόλα αυτά είναι απολύτως εφικτό.\nΥπάρχουν πολλές φόρμουλες για να καταλήξεις σε ένα τέτοιο μήνυμα.\n2) Η landing page\nΌπως ανέφερα πιο πάνω, είναι η σελίδα στην οποία κατευθύνει η διαφήμιση.\nΗ εμπειρία μου λέει πως ο μέσος όρος θα στείλει τον κόσμο σε έναν κατάλογο προϊόντων.\nΠρόκειται για στρατηγική καταδικασμένη σε αποτυχία, τουλάχιστον για μία μικρομεσαία επιχείρηση που δεν έχει την πολυτέλεια να επενδύει χρήματα για να χτίσει όνομα.\nΗ μικρομεσαία επιχείρηση θέλει αποτελέσματα άμεσα. Θέλει να επενδύσει σήμερα 1 ευρώ και να το πάρει πίσω μέχρι την άλλη μέρα το μεσημέρι.\nΜε το να στέλνεις κόσμο σε μία σελίδα που λειτουργεί ως κατάλογος δεν πρόκειται ποτέ να πετύχεις κάτι τέτοιο.\nΟυσιαστικά εδώ έχεις δύο επιλογές.\nΕίτε θα προσπαθήσεις να πουλήσεις κάποιο προϊόν, είτε θα προσπαθήσεις να συλλέξεις τα στοιχεία του επισκέπτη και να προσπαθήσεις πώληση σε επόμενο βήμα.\nΚαι στην πρώτη περίπτωση πάντως, θα πρέπει να υπάρχει κάπου στην σελίδα ένας μηχανισμός συλλογής των στοιχείων του επισκέπτη, ώστε αν δεν αγοράσει να υπάρχει η δυνατότητα επικοινωνίας μαζί του.\nΌποια και αν είναι η περίπτωση, η σελίδα θα πρέπει να έχει καλό conversion. Δηλαδή να μετατρέπει τους επισκέπτες είτε σε πελάτες είτε σε επαφές.\nΑς δούμε κάθε περίπτωση χωριστά:\na) Η landing page πουλάει κάποιο προϊόν\nΥπάρχουν πολλοί παράγοντες που επηρεάζουν το conversionμιας σελίδας. Σε αυτό το άρθρο θα εστιάσω στα 2 σημαντικότερα. Στον τίτλο και στην προσφορά.\nΟ τίτλος της σελίδας είναι το πρώτο πράγμα που βλέπει ο επισκέπτης σε μία σελίδα.\nΈχεις 3 δευτερόλεπτα για να τον κρατήσεις στην σελίδα. Δεν είναι υπερβολή. Έχεις όντως 3 δευτερόλεπτα.\nΕπέλεξε τις λέξεις αυτές προσεκτικά…\nΑν τον κρατήσεις στην σελίδα ο δεύτερος μεγάλος παράγοντας είναι η προσφορά.\nΌταν λέω προσφορά δεν εννοώ να κάνεις κάποια έκπτωση.\nΕννοώ το πώς προσφέρεται το προϊόν.\nΓια παράδειγμα, προσφέρω ένα συγκεκριμένο ζευγάρι παπούτσια του τένις σε μία συγκεκριμένη τιμή και μαζί δώρο ένα σετ από μπάλες του τένις, ένα μπρελόκ και μία πετσέτα.\nΌλο το πακέτο αποτελεί την προσφορά σου για το συγκεκριμένο προϊόν.\nΑν η προσφορά σου δεν είναι η καλύτερη της αγοράς, τότε είσαι η άσχημη φίλη.\nΗ φίλη που κάνει την όμορφη φίλη να μοιάζει ακόμα ομορφότερη.\nΥπάρχουν πολλοί τρόποι για να φτιάξεις μία πολύ ελκυστική προσφορά χωρίς να ματώσεις τον τραπεζικό σου λογαριασμό.\nΘα αναλυθούν σε κάποιο μελλοντικό άρθρο.\nb) Η landing page συλλέγει στοιχεία\nΕδώ μπορείς να συλλέγεις τα στοιχεία του επισκέπτη με σκοπό την πώληση σε επόμενο βήμα.\nΣε αυτές τις σελίδες, εκτός από τον τίτλο μεγάλο ρόλο παίζει και το αντάλλαγμα.\nΤο τι προσφέρεις ως αντάλλαγμα για τα στοιχεία του επισκέπτη.\nΟι περισσότεροι εδώ γράφουν κάτι του στυλ: «βάλε το email σου για να λαμβάνεις νέα και προσφορές».\nΑυτό δεν είναι αντάλλαγμα. Το αντάλλαγμα θα πρέπει να είναι συγκεκριμένο και πολύ πολύ ελκυστικό.\nΚάτι στο οποίο ο επισκέπτης δεν θα μπορεί να αντισταθεί.\n3) Το back end.\nΤο 3ο μεγάλο κομμάτι της διαφήμισης στο internet είναι το back end.\nΈνα μικρό μέρος τον υποψήφιων πελατών θα αγοράσει ένα προϊόν την στιγμή που επισκέπτεται μία ιστοσελίδα.\nΟι υπόλοιποι δεν είναι ακόμα έτοιμοι.\nΑν δεν συλλέγεις με κάποιο τρόπο τα emails τους, δεν θα τους ξαναδείς.\nΕίναι απαραίτητο να χτυπάς συχνά πυκνά την πλάτη των υποψηφίων πελατών και να τους θυμίζεις πως είσαι εκεί.\nΑν δεν το κάνεις εσύ, θα το κάνει ο ανταγωνισμός.\nΘα πρέπει με ένα σύστημα επικοινωνίας, να καλλιεργήσεις την σχέση σου με τον υποψήφιο πελάτη, έτσι ώστε όταν αυτός είναι έτοιμος να αγοράσει να προτιμήσει εσένα.\nΑν καλλιεργήσεις στρατηγικά σχέσεις εμπιστοσύνης και το προϊόν σου είναι ποιοτικό, πιθανότατα θα τον κερδίσεις για μια ζωή.\nΤο marketingείναι μία διαδικασία και όχι ένα μεμονωμένο γεγονός.\nΑυτοί είναι και οι λόγοι για τους οποίους η διαφήμιση δεν δουλεύει για τις περισσότερες μικρομεσαίες επιχειρήσεις.\nΥστερούν και στα 3 αυτά κομμάτια της online διαφήμισης. Υστερούν και στην διαφήμιση και στην landing page.\nBack end σύστημα συνήθως δεν υπάρχει.\nΕπαναλαμβάνω για άλλη μία φορά πως δεν φταίει η διαφήμιση αλλά οι επιχειρήσεις που δεν γνωρίζουν πώς να την εκμεταλλευτούν σωστά.\nΑν αλλάξεις στρατηγική και ακολουθήσεις τις συμβουλές μου θα δεις μεγάλη διαφορά.\nΕυχαριστώ που αφιέρωσες τον χρόνο για να διαβάσεις αυτό το άρθρο. Περιμένω τα σχόλιά σου… ελπίζω να βοήθησα.\n« Previous Post Γιατί το email marketing δεν αποδίδει… Next Post » Ιστοσελίδα φιλική με κινητά και tablets – Οι 2 επιλογές


Τριφυλία: Απαραίτητη η αύξηση της παραγωγής σε αγγούρι και ντομάτα – Γαργαλιάνοι Online – Καθημερινά νέα της Τριφυλίας και της Μεσσηνίας\nΑρχική/Αγροτικά/Τριφυλία: Απαραίτητη η αύξηση της παραγωγής σε αγγούρι και ντομάτα\nΤριφυλία: Απαραίτητη η αύξηση της παραγωγής σε αγγούρι και ντομάτα\nΗ συνέπεια και η μεθοδικότητα των παραγωγών της Τριφυλίας αποτέλεσαν και φέτος το κλειδί για να κερδίσουν την αγορά στον τομέα της ντομάτας και του αγγουριού με τον καλύτερο δυνατό τρόπο. Στο φινάλε της καλλιεργητικής περιόδου, όσοι επένδυσαν στα δύο αυτά προϊόντα είδαν τους κόπους τους να ανταμείβονται, σύμφωνα με ρεπορτάζ του Γιώργου Αργυρίου στην εφημερίδα «Ύπαιθρος Χώρα».\nΣε ό,τι αφορά τα αγγούρια, υπάρχει καλλιέργεια σε έκταση 1.000 στρεμμάτων με παραγωγή 22.000 τόνων, ενώ για την ντομάτα η παραγωγή της γίνεται σε έκταση 1.100 στρεμμάτων, με την παραγωγή να φτάνει τους 20.000 τόνους.\nΣύμφωνα με τον προϊστάμενο της ΔΑΟΚ Τριφυλίας, Αντώνη Παρασκευόπουλο, «η τιμή της κατά μέσον όρο ήταν 75 λεπτά και η κατανάλωσή της έγινε κατά βάση στην εσωτερική αγορά. Αντιθέτως, το αγγούρι, τα τελευταία χρόνια, κατευθύνεται κυρίως στην αγορά της Βουλγαρίας και έχει αναπτυχθεί ένας εξαγωγικός προσανατολισμός». Το αγγούρι της Τριφυλίας και των Φιλιατρών θεωρούνται ξεχωριστής ποιότητας, λόγω του μικροκλίματος της περιοχής.\nΟ Αντώνης Παρασκευόπουλος θα επισημάνει, τέλος, ότι αυτό που κάνει τη διαφορά είναι οι παραγωγοί της περιοχής, αφού «είναι νέα παιδιά, ανοιχτά στις σύγχρονες τάσεις και αντιλήψεις, αλλά και εξοικειωμένοι με την τεχνολογία. Η άριστη συνεργασία που έχουν με το επιστημονικό προσωπικό της περιοχής, τόσο του ιδιωτικού όσο και του δημόσιου τομέα, φέρνει εξαιρετικά αποτελέσματα».\nΗ καλλιέργεια μακριού αγγουριού έχει προβάδισμα, αφού βρίσκει πιο εύκολα αγορές στο εξωτερικό. Η τιμή του κυμάνθηκε από 30 έως 50 λεπτά, αλλά η συνήθης τιμή είναι 35-40 λεπτά το κιλό.\nΚλείνοντας τη συζήτηση, ο κ. Παρασκευόπουλος θα επισημάνει: «Για να μπορέσουμε να έχουμε μια δυναμική στις αγορές και να οργανωθούμε σε υψηλό βαθμό, είναι προαπαιτούμενο η αύξηση των θερμοκηπιακών εκμεταλλεύσεων. Δεν μπορούμε με 3.000 στρέμματα να έχουμε υψηλούς στόχους. Οφείλουμε σε πρώτη φάση να φτάσουμε τουλάχιστον τα 5.000 στρέμματα».


oikologein: ΜΙΣΕΛ ΟΥΕΛΜΠΕΚ : ΣΕΡΟΤΟΝΙΝΗ\nΜΕΤΑΦΡΑΣΗ: ΓΙΩΡΓΟΣ ΚΑΡΑΜΠΕΛΑΣ\nΗ Σεροτονίνη διασχίζει μια Γαλλία που αναμασά τις παραδόσεις της, τυποποιεί τις πόλεις της, καταστρέφει τις εξοχές της φέρνοντας τους ανθρώπους στα όριά τους. Ο πρωταγωνιστής, γεωργικός μηχανικός στο επάγγελμα, διηγείται τη ζωή του, τη φιλία του μ’ έναν αριστοκράτη γεωργό (έναν αξέχαστο μυθιστορηματικό ήρωα, το αντεστραμμένο είδωλο του πρωταγωνιστή), την αποτυχία των ιδανικών της νιότης τους, την ίσως παράλογη ελπίδα του να ξαναβρεί έναν χαμένο έρωτα. Ένα μυθιστόρημα για τις ερημώσεις ενός κόσμου χωρίς καλοσύνη, χωρίς αλληλεγγύη, του οποίου οι μεταλλάξεις έχουν γίνει ανεξέλεγκτες – κι επίσης ένα μυθιστόρημα για την ενοχή και τη μεταμέλεια.\nΟ Μισέλ Ουελμπέκ γεννήθηκε το 1958 στο νησί Ρεϋνιόν, άλλοτε γαλλική αποικία στον Ινδικό Ωκεανό. Ποιητής και δοκιμιογράφος κατ’ αρχάς, ο Ουελμπέκ πρωτοδημοσιεύει ποιήματά του το 1985. Εμφανίζεται στο χώρο του μυθιστορήματος το 1994 με την Επέκταση του πεδίου της πάλης, που προκαλεί αίσθηση και μεταφέρεται στον κινηματογράφο. Το δεύτερο μυθιστόρημά του, Τα στοιχειώδη σωματίδια, έχει μεταφραστεί σε περισσότερες από 25 γλώσσες και έγινε επίσης κινηματογραφική ταινία. Το βιβλίο αυτό αποσπά δύο γαλλικά βραβεία το 1998 και κάνει παγκοσμίως γνωστό τον συγγραφέα του. Επόμενο πεζογράφημα το Λανθαρότε (2000), μια νουβέλα που συνοδεύεται από λεύκωμα με φωτογραφίες που τράβηξε ο συγγραφέας, και ακολουθεί το μυθιστόρημα Πλατφόρμα (2001). To 2005 εκδόθηκε το τέταρτο μυθιστόρημά του, Η δυνατότητα ενός νησιού (Βραβείο Interallié της ίδιας χρονιάς).\nΤον Ιούνιο του 1998 ο υπουργός Πολιτισμού της Γαλλίας τού απονέμει το Εθνικό Αριστείο Γραμμάτων. Το 2002 ο Ουελμπέκ τιμάται επίσης με το International Impac Dublin Literary Award, σημαντικό λογοτεχνικό βραβείο της Ιρλανδίας. Το 2010 το πέμπτο του μυθιστόρημα, Ο χάρτης και η επικράτεια, αποσπά τη σημαντικότερη γαλλική διάκριση για τη λογοτεχνία, το Βραβείο Γκονκούρ. Το τελευταίο μυθιστόρημά του, Υποταγή (2015), πούλησε 345.000 αντίτυπα μόνο τον πρώτο μήνα στη Γαλλία. Η Μορφολογία της τελευταίας όχθης είναι η πέμπτη ποιητική συλλογή του Μισέλ Ουελμπέκ (2013).\nΤα βιβλία του κυκλοφορούν στα ελληνικά από τις εκδόσεις της Εστίας


Κοσμήματα από δαντέλες - Ftiaxto.gr\nΔιπλό κολιέ από δαντελένιο μοτίφ\nΤα υλικά που θα χρειαστείς είναι: ένα μεγάλο δαντελένιο μοτίφ που σου αρέσει, ψαλιδάκι, αλυσίδα, κρικάκια, κούμπωμα, πενσάκια και κοφτάκι κοσμήματος. Ξεκινάς κόβωντας με το ψαλιδάκι σου το μοτίφ στο σημείο που θέλεις για να δημιουργήσεις δύο ξεχωριστά σχέδια.\nΤώρα είναι η ώρα να μετρήσεις. Ακούμπησε τα μοτίφ σου σε μια επίπεδη επιφάνεια και υπολόγισε σε ποιά σημεία θέλεις να “πέσουν” τα μοτίφ σου και πόση αλυσίδα θα έχουν ανάμεσά τους. Κόψε την αλυσίδα εάν χρειάζεται. Στη συνέχεια με τα πενσάκια σου περνάς τα κρικάκια με την αλυσίδα στις άκρες από τα δαντελένια σου μοτίφ (4 στο σύνολο).\nΉρθε η ώρα να φορέσεις το κολιέ και να υπολογίσεις και το μάκρος του για να κάθεται σωστά στον λαιμό σου. Κονταίνεις ή προσθέτεις στην αλυσίδα σου ανάλογα και περνάς και το κρικάκι με το κούμπωμα.\nΤο ρομαντικό κολιέ σου με το διπλό μοτίφ είναι έτοιμο για να το φορέσεις. Ανάλογα με το που θέλεις να το φορέσεις μπορείς να επενδύσεις και σε καλή ποιότητα αλυσίδας, π.χ. εάν θέλεις να φορέσεις κάτι τέτοιο στον γάμο σου. Όπως και να το βάλεις σίγουρα θα το ευχαριστηθείς!\nΤα υλικά που θα χρειαστείς είναι: δύο μοτίφ δαντέλας, ατλακόλ, κούμπωμα για κρεμαστά σκουλαρίκια, κρικάκια, χάντρες, πενσάκια για κόσμημα, πλαστικό ποτήρι και κουτάλι.\nΞεκινάς ανακατεύοντας σε ένα ποτηράκι μια κουταλιά κόλλα με λίγο νερό. Βουτάς μέσα τα μοτιφ σου και τα αφήνεις να στεγνώσουν σε επίπεδη επιφάνεια για να σκληρύνουν και να στέκονται καλύτερα στα αυτιά σου.\nΔιαλέγεις τις χάντρες σου και με τα κρικάκια τις κρεμάς στην κάτω πλευρά του μοτίφ σου για να φτιάξεις το σχέδιο που σου αρέσει. Μπορείς να βάλεις όσες χάντρες θέλεις σε διάφορα χρώματα.\nΤέλος, περνάς και τα κρεμαστά κουμπώματα για σκουλαρίκια και είναι έτοιμα για να τα φορέσεις. Μην μας πεις οτι δεν είναι τέλεια ιδέα για τις καλοκαιρινές σου εμφανίσεις;\nΤσόκερ από δαντελένιο γιακά\nΤα υλικά που θα χρειαστείς είναι: δαντελένιος γιακάς, διακοσμητικό καμεό (ή ότι άλλο σου αρέσει), κόλλα για ύφασμα, κρικάκια, χάντρα της επιλογής σου, κορδέλα, ψαλίδι, πένσες για κόσμημα.\nΞεκινάς κολλώντας με κόλλα για ύφασμα το καμεό στο κέντρο του τσόκερ σου. Αφού στεγνώσει περνάς σε ένα κρικάκι τη χάντρα σου και ένα κρικάκι από τον γιακά, κλείνεις και τα ενώνεις όλα μαζί.\nΜετράς πόση κορδέλα χρειάζεσαι για να δένεις το τσόκερ στον λαιμό σου και κόβεις το κομμάτι αυτό στη μέση. Στις άκρες από το τσόκερ περνάς την κορδέλα και την κολλάς με λίγη κόλλα υφάσματος. Εναλλακτικά, μπορείς να ράψεις την κορδέλα στην άκρη.\nΤο ρομαντικό, αλλά εναλλακτικό σου τσόκερ είναι έτοιμο! Ανάλογα με το που θα το φορέσεις μπορείς να επενδύσεις και σε άλλης ποιότητας υλικά, π.χ. εάν θέλεις να το φορέσεις στον γάμο σου μπορείς να βάλεις πράγματικό μαργαριτάρι ή κάποιο οικογενειακό κειμήλιο. Μεγιά σου!\nΌλα τα υλικά που χρησιμοποιήθηκαν για το project αυτό είναι από τα καταστήματα Καλυβιώτης. Εκεί θα βρεις δαντέλες σε τρέσσα, μοτίφ, γιακάδες για να διαλέξεις τα σχέδια που σου αρέσουν και να φτιάξεις τα δικά σου κοσμήματα, ενώ θα βρεις και μεγάλη ποικιλία σε διαφόρων ειδών υλικά, εργαλεία, διακοσμητικά που θα σε βοηθήσουν στις δημιουργίες σου, όπως κόλλα για ύφασμα, χάντρες, κορδέλες, ψαλίδια κτλ.\nΑθήνα, Πλατεία Συντάγματος, Ερμού 8\nτηλ. 210 3238392 (τ.κέντρο)\nΠ.Φάληρο, Λ. Ποσειδώνος 31, τηλ. 210 9842836\nΚηφισιά, Διονύσου 1 & Παπαδιαμάντη τηλ. 210 8019011\nΧαλάνδρι, Κατσουλιέρη 4, τηλ. 2106800407\nΝέα Ιωνία, Μ. Τιμοθέου 6-8, τηλ. 210 2713733\nΗράκλειο, Χάνδακος 18, τηλ. 2810282805\nΛευκωσία, Θεμ. Δερβή 22Β, τηλ:+35 72 675919\nfaux bijoux, αλυσίδα, αξεσουάρ, γάμος, γιακάς, δαντέλα, καλοκαίρι, Καλυβιώτης, κολιέ, κορδέλλα, κόσμημα, κοσμήματα, κούμπωμα, κρικάκια, μόδα, μοτίφ, σκουλαρίκια, τρέσσα, τσόκερ, χάντρα, χάντρες\n2 σχόλια στο άρθρο “Κοσμήματα από δαντέλες”\n24 Ιουλίου 2012 στις 9:54 μμ\nto skeftomoun na to kanw!!poly xrisimo to post sas!!kai i8ela na tis vapsw se neon pink i fluo pou einai tis modos!exei vammenes ston kalivioti i na tis kanei me sprey???\n19 Ιουλίου 2012 στις 2:54 μμ\nΚαλησπέρα.Θα βρούμε δηλαδή τέτοια μοτίφ στην Ερμού?Και αν ναι πόσο περίπου στοιχίζουν?


*NEW* Ξεχωρίζω και σφυρίζω - BOOKNIA\n*NEW* Ξεχωρίζω και σφυρίζω\nΆλλη μια «σκυλίσια» μέρα στη μεγάλη πόλη. Όλα τα σκυλάκια πάνε στη δουλειά και στις διάφορες δραστηριότητες τους, φορώντας την ίδια φορεσιά.\nΌλα εκτός από την πρωταγωνίστριά μας, η οποία προτιμά να φορά ρούχα ιδιαίτερα και πολύ χρωματιστά. Και να ήταν μόνο τα ρούχα; Η συγκεκριμένη σκυλίτσα τα κάνει όλα, τόσο μα τόσο διαφορετικά! Η μεγαλύτερη επιθυμία της είναι να μπορέσει να βρεθεί σε ένα περιβάλλον που δε θα διαφέρει από τους άλλους σκύλους και γι’αυτό το σκοπό ταξιδεύει ως την άλλη άκρη της γης. Μήπως όμως εκεί συνειδητοποιήσει πως ακόμα και αν γίνεις ένα με το πλήθος είναι προτιμότερο να ξεχωρίζεις;\nΤο νέο έργο του συγγραφέα και εικονογράφου Rob Biddulph είναι ένα βιβλίο για πολυάσχολους σκύλους και για πολυάσχολες μέρες, μα πάνω από όλα, είναι μια ευαίσθητη, πρωτότυπη, αστεία και πολύχρωμη παιδική ιστορία για την αυτοαποδοχή και την κοινωνική αποδοχή.\nΣυγγραφέας/εικονογράφος: Rob Biddulph\nΑπό τις εκδόσεις Παπαδόπουλος κυκλοφορούν επίσης τα βιβλία του "Φύσηξε αεράκι" (Βραβείο καλύτερου εικονογραφημένου παιδικού βιβλίου της αλυσίδας βιβλιοπωλείων Waterstones) και "ΓΚΡΡΡ!!! Μια ιστορία για τη φιλία".\nΟ Rob Biddulph ζει στο Λονδίνο με τη σύζυγό του και τις τρεις κόρες τους.


cyprus history book: 12/06/09\nAποφυγή απλουστευτικών ιστορικών αναλογιών\n... με δεδομένο το μεγάλο κίνητρο της μελλοντικής ένταξης της ΠΓΔΜ και της Τουρκίας στην Ευρωπαϊκή Ενωση, στην οποία η Ελλάδα και η Κύπρος είναι ήδη μόνιμα μέλη. Ταυτοχρόνως, η παγκόσμια οικονομική κρίση απαιτεί την άμεση και αμοιβαία μείωση των υπέρογκων αμυντικών δαπανών της Ελλάδας και της Τουρκίας.\nΕφτασε ο καιρός αυτά τα τρία «ντόμινο ειρήνης» να αποτελέσουν παραδείγματα προς μίμηση στις ταραγμένες περιοχές της ανατολικής Μεσογείου, των δυτικών Βαλκανίων και της Μέσης Ανατολής. Σε τελευταία ανάλυση, ως άμεσα ενδιαφερόμενοι και στις τέσσερις χώρες, πρέπει να αντιληφθούμε ότι μπορούμε να πάρουμε τα νήματα της μοίρας στα χέρια μας. Δεν χρειάζεται πλέον να περιμένουμε από τις Μεγάλες Δυνάμεις ή άλλους από μηχανής θεούς, να λύνουν τα προβλήματά μας.\nTου Θεοδωρου Kουλουμπη* / couloumbis@msn.com\nΤο έτος 1911, λίγο πριν από την αναχώρησή του από τη Μόσχα για να αναλάβει καθήκοντα πρέσβη της Ρωσίας στην Οθωμανική Αυτοκρατορία, ο Α. Νεκλιούκοφ άκουσε τις αυστηρές συστάσεις του τσάρου Νικόλαου ΙΙ. Ο τσάρος προειδοποίησε τον απεσταλμένο του ότι ένας μεγάλος πόλεμος θα ξεσπούσε στην Ευρώπη και ότι θα έπρεπε με κάθε τρόπο να τον καθυστερήσουν τουλάχιστον μέχρι το 1917. Ο τσάρος δεν ήταν ο μόνος που προέβλεπε τον επερχόμενο πόλεμο. Φτάνοντας στο καλοκαίρι του 1914, οι ηγέτες των μεγάλων δυνάμεων της Ευρώπης ήταν τόσο πεπεισμένοι για το αναπόφευκτο της σύγκρουσης ώστε δεν απέτρεψαν τις ταυτόχρονες κινητοποιήσεις των στρατευμάτων τους, που μοιραία κατέληξαν στην μεγάλη σφαγή του Α΄ Παγκοσμίου Πολέμου. Η όλη αλυσίδα της γεωμετρικά αυξανόμενης κλιμάκωσης άρχισε με αφορμή τη δολοφονία του αρχιδούκα Φραγκίσκου Φερδινάνδου στο Σεράγεβο (28 Ιουνίου 1914) από ένα νεαρό Σέρβο εθνικιστή, τον Γκαβρίλο Πριντσίπ. Είκοσι χρόνια νωρίτερα, το όλο επεισόδιο θα είχε μάλλον διευθετηθεί στο πλαίσιο ενός συνεδρίου της Ευρωπαϊκής Συμφωνίας. Δυστυχώς, πέντε χρόνια και πολλά εκατομμύρια νεκρούς αργότερα, το δίδαγμα για τους Ευρωπαίους -ηγέτες και λαούς- ήταν «μη βιάζεστε να καταφεύγετε στη βία».\nΟ πολιτικός επιστήμονας Ρόμπερτ Τζέρβις, καθηγητής στο Πανεπιστήμιο Κολούμπια της Νέας Υόρκης, ανέπτυξε πριν από τριάντα τέσσερα χρόνια μια θεωρία για τον ρόλο της «παρανόησης» ως αφορμής των πολεμικών συγκρούσεων. Υποστήριξε ότι λανθασμένες αντιλήψεις για τον κόσμο (κακή ανάγνωση των προθέσεων των εκάστοτε ανταγωνιστών, επιλεκτική χρήση πληροφοριών από τις κυβερνήσεις, ιστορικές μνήμες προηγουμένων συγκρούσεων, και έλλειψη γνώσης για τις διαφοροποιήσεις στις τάξεις των θεωρούμενων αντιπάλων) χαρακτήριζαν συχνά τη συμπεριφορά των ηγετών. Ο Τζέρβις έφτασε στο κεντρικό συμπέρασμα ότι οι περισσότεροι Ευρωπαίοι ηγέτες, επηρεασμένοι από τις εμπειρίες του Α΄ Παγκοσμίου Πολέμου, υποτίμησαν την εμμονή του Αδόλφου Χίτλερ να κατακτήσει την Ευρώπη. Πίστεψαν ότι θα μπορούσαν να τον περιορίσουν με ειλικρινείς διαπραγματεύσεις και κατευναστικές χειρονομίες. Και ο Β΄ Παγκόσμιος Πόλεμος έφτασε στο τραγικό του αποτέλεσμα. Το δίδαγμα για τις μεταπολεμικές ηγεσίες, μετά έξι χρόνια καταστροφικής μανίας και δεκάδες εκατομμύρια νεκρούς, ήταν: «χτύπα τους παρανοϊκούς εχθρούς σου εγκαίρως. Προτίμησε ένα μικρό πόλεμο νωρίς για να αποφύγεις ένα μεγάλο πόλεμο αργότερα».\nΜετά το 1945, καθώς η αντιπαράθεση του Ψυχρού Πολέμου άρχισε να ρίχνει τη βαριά της σκιά πάνω στον πλανήτη, γεννήθηκε από στοχαστές, όπως ο Τζορτζ Κέναν, και Αμερικανούς πολιτικούς όπως οι Αϊζενχάουερ και ο Νίξον, η περίφημη «θεωρία των ντόμινο». Με απλά λόγια, η θεωρία αυτή θα μπορούσε να αποδοθεί ως εξής: Ο Στάλιν και οι διάδοχοί του πρέπει να εξομοιωθούν με τον Χίτλερ. Ο διεθνής κομμουνισμός είναι συμπαγής, επαναστατικός, επιθετικός και πλήρως ελεγχόμενος από το δικτατορικό καθεστώς της Μόσχας. Στην περίπτωση του Χίτλερ, το πρώτο ντόμινο έπεσε με τον επανεξοπλισμό της Ρηνανίας το 1936 χωρίς οι Μεγάλες Δυνάμεις να αντιδράσουν. Ακολούθησαν δύο ακόμη ντόμινο, τον Μάρτιο του 1938 η προσάρτηση της Αυστρίας και τον Σεπτέμβριο του ίδιου έτους η γερμανική επίθεση εναντίον της Σουδητίας στην Τσεχοσλοβακία. Και αυτές οι προκλήσεις αντιμετωπίστηκαν με περισσή επιείκεια και πνεύμα κατευνασμού από τους Αγγλογάλλους. Επομένως, όταν ο ακάθεκτος πλέον Χίτλερ επιτέθηκε το 1939 στην Πολωνία, ο μόνος τρόπος αντιμετώπισής του ήταν ένας παγκόσμιος πόλεμος.\nΣτη διάρκεια του Ψυχρού Πολέμου, ένας ικανός αριθμός διεθνολόγων έσπευσε να επικαλεσθεί τη θεωρία των ντόμινο για να δικαιολογήσει την πολεμική εμπλοκή των ΗΠΑ στην Κορέα (1950 - 53) και στο Βιετνάμ (1965 - 75). Αν έπεφταν αυτά τα ντόμινο, κατά τους θεωρητικούς της εποχής, θα άνοιγε ο δρόμος για την παγκόσμια ηγεμονία του σοβιετικού Μαρξισμού - Λενινισμού. Γνωρίζουμε όλοι την έκβαση της ιστορίας του Βιετνάμ: Υστερα από δέκα χρόνια ασυμμετρικού πολέμου (μια πυρηνική υπερδύναμη εναντίον ευέλικτων ανταρτών σε μια αφιλόξενη ζούγκλα), οι ΗΠΑ αντίκρισαν την ήττα στα χέρια ενός πανούργου και ακραιφνούς εθνικιστή ηγέτη, του Χο Τσι Μινχ. Οπως αποδείχθηκε από τις εξελίξεις, ο Βορειοβιετναμέζος ηγέτης, παρά την κομμουνιστική του ιδεολογία, δεν ήταν ενεργούμενο της Μόσχας ούτε και του Πεκίνου. Και τα διδάγματα της Κορέας και του Βιετνάμ ήταν ότι οι μεγάλες αποφάσεις που στηρίζονται σε απλουστευτικές ιστορικές αναλογίες μπορούν να έχουν καταστροφικές συνέπειες. Επομένως, κάθε συγκεκριμένη περίπτωση έχει ιδιαίτερα χαρακτηριστικά και απαιτεί τη βαθιά μελέτη των περιστάσεων από αναλυτές εξειδικευμένους στην περιοχή των μελλοντικών συγκρούσεων.\nΚλείνοντας την πρώτη δεκαετία του 21ου αιώνα, αξίζει να προτείνουμε μια αντίστροφη θεωρία των ντόμινο. Μπορούμε να ονομάσουμε τα συστατικά της «ντόμινο της ειρήνης». Τον δρόμο μας τον άνοιξαν εμπνευσμένοι -και κατά βάσιν ρεαλιστές- ηγέτες όπως ο Ζαν Μονέ και ο Ρομπέρ Σουμάν που πρωτοστάτησαν στην προώθηση της ευρωπαϊκής ενοποίησης πάνω στα ερείπια της μεταπολεμικής Ευρώπης. Η Ελλάδα μπορεί σήμερα, μαζί με τρεις γείτονες, την Τουρκία, την Κύπρο και την πρώην Γιουγκοσλαβική Δημοκρατία της Μακεδονίας, να γράψει ιστορία ανοίγοντας μια αλυσιδωτή διαδικασία ειρηνικής διευθέτησης τριών μακροχρόνιων διαφορών: οριοθέτηση της υφαλοκρηπίδας του Αιγαίου, επανένωση της Κύπρου, και αμοιβαία αποδεκτή επίλυση του «ονόματος» του κράτους των Σκοπίων. Οι τρέχουσες πολιτικο-οικονομικές συνθήκες ευνοούν τον δρόμο της ειρήνευσης, με δεδομένο το μεγάλο κίνητρο της μελλοντικής ένταξης της ΠΓΔΜ και της Τουρκίας στην Ευρωπαϊκή Ενωση, στην οποία η Ελλάδα και η Κύπρος είναι ήδη μόνιμα μέλη. Ταυτοχρόνως, η παγκόσμια οικονομική κρίση απαιτεί την άμεση και αμοιβαία μείωση των υπέρογκων αμυντικών δαπανών της Ελλάδας και της Τουρκίας.\nΑναρτήθηκε από ΕΚΠΑΙΔΕΥΤΙΚΟΙ ΓΙΑ ΤΗΝ ΣΧΟΛΙΚΗ ΙΣΤΟΡΙΑ στις 2:59 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΕΛΛΑΔΑ, Θεόδωρος Κουλουμπής, ΚΥΠΡΟΣ, ΤΟΥΡΚΙΑ, FYROM


Andie MacDowell: H κόρη της Margaret Qualley είναι ακόμα πιο όμορφη από εκείνη! - C ' Est La Evi Blog\nAndie MacDowell: H κόρη της Margaret Qualley είναι ακόμα πιο όμορφη από εκείνη!\nAndie MacDowell: H κορη της Margaret Qualley ειναι ακομα πιο ομορφη απο εκεινη!\nΤο μήλο λέει θα πέσει κάτω από τη μηλιά, και στην περίπτωση της 24χρονης Margaret Qualley αυτή η παροιμία ταιριάζει γάντι. Η κόρη της Andie MacDowell δεν έχει πάρει μόνο την ομορφιά της μητέρας της, και ακόμα περισσότερη απ’ αυτή, αλλά και την αγάπη της για την υποκριτική.\nΟι φωτογράφοι απαθανάτισαν την πανέμορφη Margaret στο red carpet της πρεμιέρας της ταινίας A+Time' title='Once Upon A Time'>Once Upon A Time in Hollywood, στην οποία η νεαρή συμμετέχει, και όλοι φυσικά είχαν να μιλήσουν για την καταπληκτική ομοιότητα με τη διάσημη μητέρα της.\nΗ Margaret είναι η μικρότερη από τα τρία παιδιά της MacDowell με τον πρώην σύζυγό της Paul Qualley. Το ζευγάρι ήταν παντρεμμένο από το 1986 μέχρι το 1999 και εκτός από τη Margaret, έχει αποκτήσει μία ακόμα κόρη, τη Rainey, 28, και έναν γιο, τον Justin, 33.\nΣε πρόσφατη συνέντευξή της στο Paper, η Margaret Qualley μίλησε για την εμπειρία της με την οντισιόν για την ταινία του Quentin Tarantino και παραδέχτηκε ότι δεν είχε προσδοκίες ότι ο διάσημος σκηνοθέτης θα την πάρει για τον ρόλο. Όπως εξήγησε, «το καλύτερο που είχα να κάνω είναι να κλείσω διακοπές, γιατί δεν ήξερα αν μετά τη συνέντευξη, θα είχα τη δυνατότητα. Ο μπαμπάς μου, που ζει στον Παναμά, που είπε να κλείσω εισιτήριο για εκεί, και ότι θα έχω νέα από τον Tarantino για την ταινία», περιγράφει. Η Margaret άκουσε τη συμβουλή του πατέρας της και ξεκίνησε τις διακοπές της, όταν ενώ βρισκόταν σε μια ερημική παραλία με ελάχιστο σήμα στο κινητό της, την πήρε η ατζέντισσά της και της είπε να επιστρέψει γιατί θα έκανε δοκιμαστικό με τον Brad Pitt. «Η έκπληξη μου ήταν τεράστια, είναι τρελό, σκέφτηκα», θυμάται.\nΔείτε τη φωτογραφία με τη μητέρα της στο Peoplegrece.com


Πώς γίνεται να τρέφεσαι σωστά και gourmet στο σπίτι χωρίς να μαγειρεύεις (σχεδόν) ποτέ\nΛατρεύω το φαγητό όσο λίγα πράγματα σε αυτό τον κόσμο. Πλέον μπορώ να με χαρακτηρίσω με ασφάλεια και foodie. Θα ταξιδέψω ακόμα και με βασικό, μοναδικό στόχο να φάω σε κάποιο εστιατόριο. Θα επισκεφτώ από τους πρώτους ό,τι καινούριο ανοίγει στην πόλη. Δεν θα διστάσω να δοκιμάσω πειραματισμούς ή μη οικεία μου πιάτα και κουζίνες. Ας πούμε ότι το να τρώω είναι ένα από τα τέσσερα χόμπι μου. Το πιο αγαπημένο μου.\nΞεχωρίζω υλικά, έχω -ορθή σύμφωνα με τις μαρτυρίες- κρίση στο αν κάτι είναι καλομαγειρεμένο, ισορροπημένο, συναρπαστικό. Και ξέρω να μαγειρεύω αρκετά καλά. Αλλά δεν μαγειρεύω. Σχεδόν ποτέ. Το κάνει το efood για εμένα. ΟΚ, όχι ακριβώς, αλλά φροντίζει να τρώω τα καλύτερα εδώ και χρόνια και πλέον με την υπηρεσία delivered by efood μου φέρνει με τους δικούς του διανομείς από αγαπημένα μου καταστήματα που μέχρι τώρα δεν έλεγαν να έρθουν στην πόρτα μου.\nΑς καταρρίψουμε αρχικά δυο μύθους. Πρώτον, ότι όποιος δεν μαγειρεύει δεν μπορεί να ισχυρίζεται ότι ξέρει και να τρώει. Και δεύτερον, ότι όταν τρως delivery, δεν μπορείς να τρως υγιεινά ή με υψηλές γαστριμαργικές απαιτήσεις.\nΜύθος 1: Όπως και το να ξέρεις από τέχνη δεν σημαίνει ότι πρέπει να ζωγραφίζεις σαν τον Πικάσο ή ότι το να ξέρεις από ποδόσφαιρο δεν σημαίνει ότι πρέπει να παίζεις μπάλα σαν τον Ρονάλντο, έτσι και το να ξέρεις να τρως δεν σημαίνει ότι πρέπει να μαγειρεύεις σαν τον Rene Redzepi. H γνώση, η ενημέρωση και η συνεχής τριβή με ένα αντικείμενο σε εκπαιδεύει σε αυτό. Οπότε, γννωρίζοντας τεχνικές, δοκιμάζοντας ξανά και ξανά σε διαφορετικά μέρη κουζίνες και πιάτα και ούσα ανοιχτή σε πειραματισμούς, μπορείς να μάθεις να τρως. Και πίστεψέ με, το ψάχνω το φαγητό.\nΜύθος 2: Ναι, πολλοί όταν λέτε delivery εννοείτε μόνο την cheat day (ή days, δεν κρίνω) που παραγγέλνετε πίτσα, σουβλάκι burger. Έλα όμως να σου μιλήσει η επαγγελματίας. Παραγγέλνοντας σχεδόν καθημερινά και στο γραφείο και στο σπίτι (γυρίζω αργά και βαριέμαι να μαγειρεύω για έναν γιατί η δουλειά του συντρόφου μου τον κρατάει ως αργά το βράδυ εκτός σπιτιού), θέλω να σου πω ότι μέσω efood έχω ανακαλύψει μαγειρευτά καλύτερα από της μαμάς μου, θαλασσινά σαν να είμαι σε ταβέρνα δίπλα στο κύμα, τοπικές ελληνικές σπεσιαλιτέ (π.χ. κρητικό αντικριστό), υπέροχα(έχω αδυναμία) ασιατικά διαφορετικής προέλευσης, μεξικάνικα σαν αυτά που έτρωγα κάθε μέρα σχεδόν όταν είχα ταξιδέψει στο Λος Άντζελες, κ.ο.κ.\nΘα σου μιλήσω όμως με ντοκουμέντα και ετοιμάσου να πεινάσεις. Και θα σου μιλήσω με νέα δεδομένα –καταστήματα που κανονικά δεν έχουν delivery, αλλά πλέον έρχονται σπίτι μου μέσω delivered by efood. Και δεν θα μείνω στην περιοχή Νέας Σμύρνης/ Παλαιού Φαλήρου που είναι το σπίτι μου, αλλά θα σε πάω και στο κέντρο της Αθήνας που επίσης συχνά βρίσκομαι και παραγγέλνω.\nΑς ξεκινήσουμε από το σπίτι μου. Που πολλά σαββατοκύριακα ακούγεται η ατάκα “να τρώγαμε κανένα περιποιημένο κρεατάκι;”. Να τρώγαμε από το barb q και μοσχαρίσιο tataki με ponzu και tri tip sirloin και παπαρδέλες με μοσχαράκι ραγού και μυζήθρα. Κι αν μας πιάσει Ιταλική λαχτάρα, έρχεται το φρέσκο λιγκουίνι με porcini, pecorino και λάδι τρούφας και το άλλο λιγκουίνι carbonara (η σωστή με αυγό) από το Maltagliati.\nΚαι μετά από Δευτέρα ολοήμερη αποτοξίνωση (και τριήμερη μη σου πω) με τους φοβερούς Verve Juices χυμούς και smoothies και ομελέτα Green από το New Habits. Εκτός αν ενδώσουμε στην αμαρτία μιας Μετσοβίτικης ταψιού και μιας μπουγάτσας Σερρών από το αγαπημένο μου Fillo.\nΣετ με Starbucks Blonde Latte (με το πιο ελαφρύ χαρμάνι της Starbucks, Blonde Roast, αλλά με όση καφεΐνη χρειαζόμαστε για να ξεκινήσουμε – και να συνεχίσουμε την ημέρα.\nΟι αγαπημένες μου βέβαια μέρες, είναι αυτές που βρίσκομαι στο κέντρο. Όπου στο κέντρο έχω μερικά από τα πιο αγαπημένα μου μαγαζιά να κάνουν πλέον delivery. Τα πρωινά ανήκουν στον φανταστικό καφέ του Dope με ένα bagel αυγοσαλάτα ή αβοκάντο.\nΚαι μετά έρχεται το μεσημεριανό. Που δεν ξέρω τι να πρωτοδιαλέξω από τα εξής πολύ αγαπημένα μου.\nTην πίτσα Jamon (Gran Reserva 24μηνης ωρίμανσης) & μανιτάρι (ελληνικά μανιτάρια λεντινούλα) από το Τζάιαντ.\nΤο τέλειο vegan τυλιχτό σουβλάκι σε αραβική πίτα με μπιφτέκι από ροβίτσα και επικό vegan τζατζίκι από το Veganaki (συν ένα κομμάτι μηλόπιτα με αλεύρι ολικής άλεσης, μήλα, καρύδια, γάλα αμυγδάλου, ταχίνι και κανέλα).\nΤην ανδριώτικη ομελέτα (φρουτάλια) με πατάτα, κολοκύθι, μανιτάρι, τριμμένο κεφαλοτύρι και δυόσμο, με επιδόρπιο τον σιμιγδαλένιο χαλβά του Στέλιου Παρλιάρου από το Σχεδία Home.\nTα συναρπαστικά Fish Tacos – κοντράρονται άνετα με αυτά με τη γαρίδα- με συνοδευτικό μαύρα φασόλια Pinto και την ολόσωστη guacamole της Taqueria Maya.\nTo πεντανόστιμο και υπερθρεπτικό Buddha bowl (ρύζι, φακές beluga, κινόα, kimchi, αβοκάντο κλπ) του Mama Roux.\nΤο risotto ai funghi del bosco (με μανιτάρια του δάσους, κρέμα τρούφας και μαϊντανό του Tuttitalia.\nΤο γαμοπίλαφο με ζυγούρι και στάκα (και μια σφακιανή πίτα με μέλι και καρύδια) από τον Κατσούρμπο (έχω σκεφτεί να μετακομίσω κέντρο για πάρτη του).\nΕλπίζω ήδη να έχεις σιελόρροια και να με βρίζεις που σε έκανα να πεινάς σαν να μην υπάρχει αύριο. Και μαζί να με ευχαριστείς για το tutorial αυτό, που καταρρίπτει το επιχείρημα όσων διατείνονται ότι τρως καλά μόνο αν μαγειρεύεις σπίτι σου. Το delivered by efood κι εγώ έχουμε τελείως διαφορετική γνώμη.


Χαρδαλιάς φωτιές ενημέρωση: Ο απολογισμός της καταστροφής - Sportlive.gr\nΧαρδαλιάς φωτιές ενημέρωση: Τι είπε ο υφυπουργός Πολιτικής Προστασίας για την κατάσταση στη χώρα\nΣε λεπτομέρειες για την μεγάλη προσπάθεια κατάσβεσης της φωτιάς που κατέστρεψε τη Βαρυμπόμπη προχώρησε στη 13.00 μετά το μεσημέρι ο υφυπουργός Πολιτικής Προστασίας, Νίκος Χαρδαλιάς. Σύμφωνα με τον κ. Χαρδαλιά, στην περιοχή της Βαρυμπόμπης υπάρχει μόνο ένα ενεργό μέτωπο πλέον, από τα τέσσερα που μαίνονταν κατά τη διάρκεια της νύχτας. Τα υπόλοιπα τρία βρίσκονται σε ύφεση, ενώ τυχόν αναζωπυρώσεις αντιμετωπίζονται χωρίς ιδιαίτερα προβλήματα, όπως ανέφερε χαρακτηριστικά. Ο υφυπουργός Πολιτικής Προστασίας και Διαχείρισης Κρίσεων είπε ότι η προσπάθεια είναι η φωτιά να οριοθετηθεί εντός της ημέρας.\nΛίγο πριν το μεσημέρι της Τετάρτης, οι δυνάμεις της Πυροσβεστικής στο σημείο είναι ισχυρές. Συνολικά, όπως ενημερώνει το Πυροσβεστικό Σώμα επιχειρούν 520 πυροσβέστες, με 17 ομάδες πεζοπόρων τμημάτων, 150 οχήματα, το ΜΕΤΠΕ και το κινητό επιχειρησιακό κέντρο ΟΛΥΜΠΟΣ. Επίσης έχουν κινητοποιηθεί και περιοδικά θα επιχειρήσουν 5 αεροσκάφη και 9 ελικόπτερα. Συνδρομή παρέχει ο Ελληνικός Στρατός με πεζοπόρα τμήματα και εναέρια μέσα πυρόσβεσης. Επίσης, συνδράμουν η ΕΛ.ΑΣ., πολυάριθμες εθελοντικές ομάδες καθώς και υδροφόρες και μηχανήματα έργου.\nΜέχρι τις 10.00 το πρωί είχε μείνει ένα μέτωπο


"Die Zeit: παραβιάζουν οι ελληνικές αρχές τη συμφωνία για το προσφυγικό;" - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / "Die Zeit: παραβιάζουν οι ελληνικές αρχές τη συμφωνία για το προσφυγικό;"\n"Die Zeit: παραβιάζουν οι ελληνικές αρχές τη συμφωνία για το προσφυγικό;"\nH Ελλάδα προτίθεται να μεταφέρει "μεγάλο αριθμό" προσφύγων από τα νησιά στην ηπειρωτική χώρα. Η ενέργεια αυτή έρχεται σε αντίθεση με τη συμφωνία ΕΕ-Τουρκίας, η οποία προβλέπει ότι οι αιτήσεις ασύλου πρέπει να εξετάζονται απευθείας στα νησιά. "Παραβιάζουν λοιπόν οι ελληνικές αρχές τη συμφωνία; Εχουν μήπως αποτύχει;", διερωτάται η Die Zeit σε σημερινό της άρθρο.\nΜια ματιά στα στοιχεία τα οποία έδωσε η Κομισιόν στη δημοσιότητα αποδεικνύει ότι η Ελλάδα αντιδρά με αυτό τον τρόπο στην αφόρητη κατάσταση η οποία έχει δημιουργηθεί στα νησιά, η οποία κλιμακώθηκε με την πυρκαγιά στη Μόρια. Και οφείλεται αυτή η κατάσταση τουλάχιστον στην απραξία πολλών χωρών μελών της Ευρωπαϊκής Ενωσης.\nΤα κενά που υπάρχουν πρέπει να είναι και ο λόγος γα τον οποίο η προαναγγελθείσα μετεγκατάσταση πολλών προσφύγων από τα νησιά στην ηπειρωτική χώρα δεν προκάλεσε καμμία σοβαρή κριτική εκ μέρους των χωρών μελών της ΕΕ. Παράλληλα η ΕΕ ανακοίνωσε την Τετάρτη ότι δεν προτίθεται να επαναπροωθήσει προς το παρόν κανέναν πρόσφυγα στην Ελλάδα όπως προβλέπει η Συνθήκη του Σένγκεν.\nΣυγχρόνως η γερμανική κυβέρνηση προέτρεψε την Ελλάδα να βελτιώσει τον έλεγχο των αιτήσεων ασύλου, μια απαίτηση η οποία είναι εντελώς άτοπη, δεδομένου ότι από τους 60.500 πρόσφυγες μόνο οι 13.600 βρίσκονται στην ηπειρωτική χώρα και επομένως είναι αποφασιστικής σημασίας η αποστολή υπαλλήλων και ειδικών στα νησιά, τους οποίους έχουν υποσχεθεί οι χώρες μέλη της ΕΕ.\nΚαι σε αυτό ακριβώς το σημείο είναι προβληματική η αντιμετώπιση του θέματος από την Ελλάδα. Από τους 100 ειδικούς για θέματα ασύλου τους οποίους έχει υποσχεθεί η Κομισιόν έχουν σταλεί μόνο 41 στα νησιά. Αλλά και στο θέμα των μεταφραστών δεν έχει κρατήσει τον λόγο της η ΕΕ σύμφωνα με την έκθεση της Κομισιόν, η οποία ζητά "να αυξήσουν τα κράτη μέλη επειγόντως την υποστήριξή τους στην Ελλάδα."


Η Σκέπη του Παππού - Αγίου Θεράποντα : ΤΙ ΝΑ ΣΗΜΑΙΝΕΙ ΦΙΛΙΑ;\nΤΙ ΝΑ ΣΗΜΑΙΝΕΙ ΦΙΛΙΑ;\nΟ αληθινός φίλος είναι συνοδοιπόρος μου, όχι μόνο στις εύκολες και ευχάριστες στιγμές, αλλά επίσης στις αναπόφευκτες περιόδους θλίψης και δυσκολίας. Σε μια γνήσια φιλία υπάρχει ο αμοιβαίος σεβασμός, ώστε να υπάρχει ώρα και χώρος για να εκφραστούν όλοι.\nΝα γιατί είναι θησαυρός Κοντά στους φίλους μας αισθανόμαστε ευχάριστα, η διάθεσή μας βελτιώνεται και οι στενοχώριες εξαφανίζονται μονομιάς. Οι κοινωνιολόγοι διακρίνουν τρεις κατηγορίες φίλων και πέντε στάδια εξέλιξης. Ο Ζίγκμουντ Φρόιντ είχε πει ότι συναισθηματικά υγιής είναι εκείνος που μπορεί να δημιουργήσει μια σωστή ερωτική σχέση και να συνυπάρξει αρμονικά με άλλους ανθρώπους στο επαγγελματικό του περιβάλλον. Ο διαπρεπής Αυστριακός ψυχίατρος Άλφρεντ Άντλερ συμπλήρωσε ότι η κατάκτηση της ψυχικής υγείας προϋποθέτει ένα ακόμα στοιχείο: την ανάπτυξη της κοινωνικότητας, της ικανότητας να κάνουμε βαθιές και αληθινές φιλίες. Πιο απαραίτητοι κι από τα πλούτη ή την εξουσία, όπως έλεγε ο Αριστοτέλης, οι φίλοι είναι πηγή ζωής αλλά και διέξοδος ή καταφύγιο σε μια δύσκολη στιγμή. Πρόσφατες έρευνες απέδειξαν ότι η φιλία θεραπεύει το στρες και την κατάθλιψη, ευνοεί την ανάπτυξη των νοητικών λειτουργιών και μειώνει τα εμφράγματα. Για τα παιδιά αποτελεί βασικό στάδιο της ανάπτυξής τους και για τους ηλικιωμένους πηγή νεότητας. Ο Γκαίτε συμβούλευε να μην εξαπατούμε τους φίλους μας ακόμα κι αν εκείνοι μας εξαπάτησαν πρώτοι, ενώ ο Βίκτορ Ουγκό υποστήριζε ότι η φιλία μοιάζει με τα παλιά κιτρινισμένα βιβλία που η πάροδος του χρόνου τούς προσδίδει μεγαλύτερη αξία. Τσάρκα και παρηγοριά Η Αμερικανίδα κοινωνιολόγος Γιαν Γιάγκερ κατατάσσει τους φίλους σε τρεις κατηγορίες: τους περιστασιακούς, τους στενούς και τους κολλητούς.\nΟι πρώτοι είναι οι πιο συχνοί, εντοπίζονται κυρίως στο επαγγελματικό περιβάλλον και η σχέση μαζί τους δεν είναι δεσμευτική. Μ' αυτούς κουτσομπολεύουμε, πάμε βόλτες, μοιραζόμαστε την αγάπη μας για το ποδόσφαιρο. Δεν πειράζει που δε βρισκόμαστε συχνά, γι' αυτό και τα μυστικά που αποκαλύπτουμε είναι λίγα και ελάσσονος σημασίας. Αντίθετα, με τους στενούς μας φίλους βρίσκουμε παρηγοριά, μοιραζόμαστε μαζί τους τις βαθύτερες σκέψεις και τα συναισθήματά μας. Οι δεσμοί μιας τέτοιας φιλίας στηρίζονται στην εντιμότητα και στην αγάπη και μας επιτρέπουν σε κάθε περίσταση να είμαστε ο εαυτός μας. Μας δίνουν έναν ώμο για να κλάψουμε αλλά και να μοιραστούμε τις χαρές μας. Όσο για τους κολλητούς, είναι οι πιο στενοί από τους στενούς μας φίλους. Μαζί τους το συναισθηματικό δέσιμο είναι απόλυτο, το ίδιο και η αμοιβαία εμπιστοσύνη. Αν χρειαστεί τρέχουμε κοντά τους μέσα στα άγρια μεσάνυχτα ή γυρίζουμε άρον άρον από τις διακοπές μας. "Για να θεωρήσουμε κάποιον φίλο μας ως κολλητό, πρέπει να έχει φανεί συνεπής και έντιμος απέναντί μας για πολλά χρόνια" τονίζει ο ψυχολόγος Γιώργος Πιντέρης. Και συνεχίζει: "Η συνέπεια και η εντιμότητα οδηγούν στην εμπιστοσύνη, η οποία αποτελεί κολόνα κάθε υγιούς διαπροσωπικής σχέσης, άρα και της φιλίας". Βήμα προς βήμα Οι ερευνητές υποστηρίζουν ότι οι προσωπικές σχέσεις διέρχονται από πέντε φάσεις: τη γνωριμία, τον πειραματισμό, την ενδυνάμωση, την αφομοίωση και την ένωση. Γνωριμία είναι η στιγμή κατά την οποία δύο άτομα συναντιούνται και ενστικτωδώς, με την πρώτη ματιά και τις πρώτες κουβέντες, αποφασίζουν αν θα συνεχίσουν μαζί ή όχι. Η ένωση αυτή είναι η φάση της μεγαλύτερης οικειότητας που, υπό ειδικές συνθήκες, αντιστοιχεί με τον έρωτα. Μέχρι η απλή γνωριμία φτάσει στην κορυφαία αυτή φάση και να γίνει πιο βαθιά, σε όλο το διάστημα που μεσολαβεί είτε σταθεροποιείται είτε σπάει τους δεσμούς φιλίας, είτε τους ενισχύει είτε τους γυρίζει σε προηγούμενη φάση. Αγχολυτικοί Σύμφωνα με τους ερευνητές, η ταχύτητα και ο τρόπος με τον οποίο περνάμε από το ένα στάδιο στο άλλο εξαρτώνται από πολλούς παράγοντες που αφορούν κυρίως στο χαρακτήρα, στην ηλικία και στο φύλο. Στις πρώτες συναντήσεις ανάμεσα σε νεαρούς και ηλικιωμένους, οι τελευταίοι συνηθίζουν να αποκαλύπτουν πονεμένες πλευρές της ζωής τους, προκαλώντας δυσκολίες στην επικοινωνία με τους νεότερους. Πολλές μελέτες αποκάλυψαν ότι όποιος διαθέτει ένα δίκτυο στενών φίλων έχει μεγαλύτερο προσδόκιμο ζωής και επιβιώνει ευκολότερα σε περιπτώσεις καρκίνου ή καρδιακής προσβολής. Και όχι μόνο. Αντέχει καλύτερα στις θεραπείες, η διατροφή του είναι πιο ισορροπημένη, αντιδρά με λιγότερο άγχος στις δυσκολίες κι αντιμετωπίζει πιο πρόθυμα την κούραση. Ακόμα κι όταν πρέπει να κόψει το αλκοόλ, το κάπνισμα ή να κάνει δίαιτα τα καταφέρνει πιο εύκολα, πόσο μάλλον αν προσπαθεί να επιτύχει αυτούς τους στόχους μαζί με κάποιο φίλο του. Πηγή ελπίδας\nΗ φιλία προσλαμβάνει διαφορετικό χαρακτήρα ανάλογα με τον πολιτισμό και τις ιδιαίτερες συνθήκες που πηγάζουν μέσα απ' αυτόν στις διάφορες κοινωνίες. Σε κάποιες περιοχές βαθιές φιλίες δημιουργούνται μέσα στους κόλπους της ίδιας της οικογένειας κι αυτοί που εμείς αποκαλούμε φίλους συνήθως ανήκουν στο εξωοικογενειακό περιβάλλον. Οι διαφοροποιήσεις στην έννοια της φιλίας δε σταματούν εδώ. "Στις δυτικές κοινωνίες, με προεξέχουσα περίπτωση τις ΗΠΑ, φίλοι είναι αυτοί που μοιράζονται τα ίδια ενδιαφέροντα. Αντίθετα, σε πιο παραδοσιακές κοινωνίες φίλος είναι αυτός που θα σου σταθεί όταν όλα πάνε στραβά" υπογραμμίζει ο κ. Πιντέρης. Και επισημαίνει: "Η Ελλάδα κλίνει ακόμα προς τις παραδοσιακές κοινωνίες. Ωστόσο τα τελευταία πενήντα χρόνια έχουμε μετατραπεί σε μια κοινωνία παραγωγής και κατανάλωσης κατά τα δυτικά πρότυπα, γεγονός που επαναπροσδιόρισε σε κάποιο βαθμό την έννοια της φιλίας". Στις ΗΠΑ οι νεαροί Αφροαμερικανοί, εξαιτίας της ιστορίας τους, θεωρούν φίλους όσους ανήκουν στην εθνική τους ομάδα με το σχολείο και τα κοινά ενδιαφέροντα έρχονται σε δεύτερη μοίρα. Σε κάθε περίπτωση οι φίλοι είναι μια προσωπική και ελεύθερη επιλογή, σε αντίθεση με τους συγγενείς και τους συναδέλφους. Έτσι, όπως λέει και το τραγούδι, "τους φίλους τους διαλέγουμε, γι' αυτό δεν τους παιδεύουμε"\nΑναρτήθηκε από Erythraios στις Σάββατο, Ιουλίου 12, 2014


Πέφτει η θερμοκρασία, έρχονται μπουρίνια\nΚαιρός: γενικά αίθριος. Ανεμοι: βόρειοι βορειοανατολικοί 3 με 4 και στα ανατολικά 5 έως 6 μποφόρ.\nΘερμοκρασία: από 23 έως 33 βαθμούς κελσίου. Στα ανατολικά η μεγίστη 2 με 3 βαθμούς χαμηλότερη.\nΚαιρός: λίγες νεφώσεις παροδικά αυξημένες με πρόσκαιρους όμβρους στα ορεινά τις μεσημβρινές και απογευματινές ώρες. Βελτίωση το βράδυ. Ανεμοι: μεταβλητοί 3 με 4 μποφόρ. Θερμοκρασία: από 20 έως 31 βαθμούς κελσίου.\nΚαιρός: γενικά αίθριος. Τοπικές νεφώσεις τις μεσημβρινές και απογευματινές ώρες στα ηπειρωτικά με πρόσκαιρους όμβρους στα ορεινά. Ανεμοι: βορειοδυτικοί 3 με 5 μποφόρ. Θερμοκρασία: από 19 έως 34 και κατά τόπους στα ηπειρωτικά έως 35 βαθμούς κελσίου. Στην Ήπειρο τοπικά 3 με 4 βαθμούς χαμηλότερη.\nΚαιρός: γενικά αίθριος. Τοπικές νεφώσεις τις μεσημβρινές και απογευματινές ώρες με πρόσκαιρους όμβρους στα ορεινά, κυρίως της Θεσσαλίας. Ανεμοι: από βόρειες διευθύνσεις 3 με 4 και στα ανατολικά 5 και τοπικά 6 μποφόρ. Θερμοκρασία: από 19 έως 33 και τοπικά 34 βαθμούς κελσίου.\nΚαιρός: αίθριος. Ανεμοι: βόρειοι 5 με 6 και στις Κυκλάδες πιθανόν πρόσκαιρα έως 7 μποφόρ. Θερμοκρασία: από 21 έως 32 βαθμούς κελσίου.\nΚαιρός: αίθριος. Ανεμοι: από βόρειες διευθύνσεις 4 με 6 και θανόν πρόσκαιρα στα βόρεια έως 7 μποφόρ. Θερμοκρασία: από 23 έως 32 βαθμούς κελσίου.\nΑύριο Κυριακή 21-08-2016 ο καιρός θα είναι γενικά αίθριος με τοπικές νεφώσεις στα ηπειρωτικά τις απογευματινές ώρες. Ανεμοι: από βόρειες διευθύνσεις 3 με 5 και τοπικά στο Αιγαίο 6 Μποφόρ. Θερμοκρασια: σε μικρή άνοδο στα δυτικά.


Η Σειρά «VICE on HBO» Μελετά την Εξέλιξη του Ιού Έμπολα και τις Πανεπιστημιουπόλεις του Βιασμού\nΑυτή τη Δευτέρα, 28 Μαρτίου, περίπου δύο ώρες μετά τα μεσάνυχτα, η σειρά «VICΕ on HBO» στον ΑΝΤ1 και o ανταποκριτής του VICE, Danny Gold, ταξιδεύουν στη Δυτική Αφρική. Τον περασμένο χρόνο, περισσότεροι από 10.000 άνθρωποι σε Λιβερία, Σιέρα Λεόνε και Γουινέα, έχασαν τις ζωές τους εξαιτίας της έξαρσης του ιού Έμπολα. Η εξάπλωση της ασθένειας υπήρξε τόσο ραγδαία, βρίσκοντας τη διεθνή κοινότητα ανέτοιμη να την αντιμετωπίσει. Παράλληλα, η έλλειψη υποδομών, χρηματικών επιχορηγήσεων και ενημέρωσης του κοινού σε αυτές τις χώρες, επιβράδυναν την εξάλειψη του ιού. Το VICE καταγράφει τους τρόπους που οι κάτοικοι αντιμετωπίζουν το πρόβλημα αλλά και το αν ο κόσμος είναι έτοιμος να αντιμετωπίσει την έξαρση μιας νέας επιδημίας, στο μέλλον.\nΣτη συνέχεια, η ανταποκρίτρια του VICE, Gianna Toboni, επισκέπτεται διάφορα campus της Αμερικής και μας παρουσιάζει τους λόγους που οι φοιτητές δεν θεωρούν ότι η ασφάλειά τους αποτελεί προτεραιότητα για τα πανεπιστημιακά ιδρύματα. Τα τελευταία χρόνια, οι καταγγελίες για σεξουαλικά εγκλήματα που διαπράττονται σε πανεπιστημιουπόλεις της Αμερικής, ολοένα και αυξάνονται. Με τον καιρό, ιστορίες θυμάτων που έχουν κακοποιηθεί έρχονται στο προσκήνιο, αποδεικνύοντας ότι η κατάσταση βρίσκεται εκτός ελέγχου. Εκτός αυτού, αποκαλύπτεται και η στάση των πανεπιστημιακών ιδρυμάτων, που προκειμένου να μη χάσουν το γόητρό τους, αντιμετωπίζουν τις καταγγελίες πίσω από κλειστές πόρτες.\nΔεν Είναι η Φαντασία σου: Οι Millennials Είναι πιο Φτωχοί από τους Γονείς τους\nTagged:CulturecampusHBOLiberiaVICE on HBOiOSVice BlogΝτοκιμαντέρΑΝΤ1Siera Leoneσεξουαλικά εγκλήματαπανεπιστημιοβιασμοίΑμερικήεμπόλαεπιδημίαΔυτική Αφρικήέξαρσηπανεπιστημιούπολη


Α1 γυναικών, ΑΕΚ-Ολυμπιακός 2-3: Με καρδιά πρωταθλητών - SPORTSFEED\nΑ1 γυναικών, ΑΕΚ-Ολυμπιακός 2-3: Με καρδιά πρωταθλητών\nΣ’ ένα από τα καλύτερα ματς της φετινής σεζόν ο λαβωμένος Ολυμπιακός πέρασε από τη Νέα Φιλαδέλφεια…\nΗ ΑΕΚ προηγήθηκε δύο φορές στο σκορ, έκανε σημαντικές ανατροπές αλλά ενώ έφτασε στην πηγή δεν μπόρεσε να πιει νερό γιατί εκεί που έκαιγε η μπάλα μίλησε η εμπειρία του Ολυμπιακού με τις Σάλας, Χίπε, Κόστα να κάνουν μεγάλη δουλειά.\nΣτο πρώτο σετ ο Ολυμπιακός ήταν αυτός που ξεκίνησε καλύτερα τον αγώνα και πιέζοντας την υποδοχή της ΑΕΚ προηγήθηκε με 1-4 και 4-9 για να μειώσει η ΑΕΚ σε 6-9 με άσο της Τερέλ και αφού το 6-10 έγινε 9-10, η ΑΕΚ με την Μπράουν στο σερβίς μετέτρεψε το 9-11 σε 15-11. Ο Ολυμπιακός δεν είχε λύσεις στην επίθεση με το σκορ να φτάνει στο 19-12 και τη γηπεδούχο ομάδα να διαχειρίζεται τη διαφορά φτάνοντας στο 25-19.\nΟι ερυθρόλευκες ξεκίνησαν καλύτερα και το δεύτερο σετ φτάνοντας γρήγορα στο 2-5 και στο 6-10 με την ΑΕΚ να απαντά στο ίδιο σημείο με το πρώτο σετ φτάνοντας στο πόντο (10-11) και ισοφαρίζοντας σε 13-13. Το τάιμ άουτ του Παρίζι όμως επανέφερε την ηρεμία στον Ολυμπιακό και με την Σάλας να πιέζει από την τελική γραμμή το σκορ πήγε στο 13-16 και παρόλο που η Ένωση πλησίασε σε 16-17 η διαφορά άνοιξε και πάλι (16-20) για να έρθει το 20-25 και το 1-1.\nΣτο τρίτο σετ υπήρχε μεγαλύτερη ισορροπία με την ΑΕΚ να έχει συνεχώς το προβάδισμα και να φτάνει στο 14-11 με μπλοκ της Καββαδία στην Κόστα. Το +3 παρέμεινε μέχρι το 19-16 με τον Ολυμπιακό να μειώνει στον πόντο (19-18) και με άσο στη Βάντερ ισοφάρισε 20-20. Ο Αρσενιάδης κάλεσε τάιμ άουτ, ο Ολυμπιακός με την επιστροφή έχασε κόντρα επίθεση και η Βεργίδου με τα σερβίς της έφερε το σκορ στο 24-20 για να το τελειώσει με μπλοκ στην Σάλας η Καββαδία.\nΗ ΑΕΚ έφτασε σ’ ένα γρήγορο 3-1 στο δ’ σετ όμως ο Ολυμπιακός έτρεξε το δικό του σερί φτάνοντας στο 4-8 και διατηρώντας αυτή τη διαφορά μέχρι το 9-12. Το καλό μπλοκ-άμυνα της Ένωσης έφερε την ισοπαλία (12-12) και το λάθος της Ξανθοπούλου την έβαλε μπροστά (13-12) για να φτάσει στο +2 (17-15 επίθεση Μπράουν), το οποίο όμως έγινε 17-20 με την Σάλας στο σερβίς και τις ερυθρόλευκες να βγάζουν εξαιρετικές άμυνες. Η ΑΕΚ πλησίασε σε 19-20, αλλά το χαμένο σερβίς της Τερέλ και το Εμμανουηλίδου έφεραν το 19-22 για να κλείσει το σετ στο 20-25.\nΣτο τάι μπρέικ αρχικά τη διαφορά έκανε το σερβίς του Ολυμπιακού (στο 3-6 είχε κερδίσει δύο άσσους) με την ΑΕΚ να απαντά με μπλοκ για το 7-7 και να προηγείται 10-9 μετά την κακή υποδοχή των ερυθρόλευκων… Η Βίλμα Σάλας έβαλε και πάλι τον Ολυμπιακό μπροστά με 11-12 και με νέα κόντρα διαμόρφωσε το 11-13, ωστόσο το δικό της άουτ έφερε τη νέα ισοπαλία (13-13).\nΣτην επόμενη φάση η Κόστα έκανε κακή υποδοχή, αλλά στο απλό πέρασμα της Χίπε η Τερέλ έκανε λάθος με την Βάντερ να σβήνει το πρώτο ματς μπολ και την Σάλας να διαμορφώνει το 14-15. Η Κουβανή έστειλε στο φιλέ την κόντρα μπάλα στην επόμενη φάση (15-15) ενώ κι η Χίπε έχασε την ευκαιρία για να τελειώσει το ματς (16-16) για να χαθεί και τρίτη κόντρα μπάλα (από την Κόστα) για το 17-17.\nΌμως στο 17-18 η τρομερή άμυνα της Χίπε στην επίθεση της Μπράουν έδωσε τη νέα ευκαιρία με την Κόστα να τελειώνει τη φάση και τον Ολυμπιακό να παίρνει τη σπουδαία νίκη…\nΚώστας Αρσενιάδης: «Ήταν ένα φοβερό παιχνίδι. Νομίζω ότι πάλι μας αδικεί το σκορ αλλά στο βόλεϊ δεν έχει ισοπαλία. Τα τέσσερα από τα πέντε σετ τα γυρίσαμε και κάποια τα χάσαμε στο φινάλε. Ήταν ένα φοβερό παιχνίδι και παίξαμε καλά, αλλά χάσαμε από λάθη που δεν πρέπει να γίνονται σε τέτοιο επίπεδο κι αυτό αφήνει πικρία. Η ομάδα όμως βρίσκει το ρυθμό της και θα παίζει ολοένα και καλύτερα απέναντι σε έναν Ολυμπιακό που ξέραμε ότι θα αντιδράσει μετά την ήττα που έκανε»\nΚάρλο Παρίζι: «Είμαστε πολύ χαρούμενοι, γιατί ήταν μία περίπλοκη βδομάδα. Χαίρομαι που έπαιξε και η Χίπε, ήταν σημαντικό για την ομάδα. Μου άρεσε η στάση που έδειξε η ομάδα, η διάθεση που είχαμε να τα δώσουμε όλα, βήμα-βήμα να βρούμε το κλειδί για να κερδίσουμε τον αγώνα. Συγχαρητήρια στις παίκτριές μου, σε όλο το σταφ. Τώρα θα χαλαρώσουμε και θα κοιτάξουμε το επόμενο παιχνίδι».\n*Οι πόντοι της ΑΕΚ προήλθαν από 6 άσσους, 59 επιθέσεις, 10 μπλοκ και 32 λάθη αντιπάλων και του Ολυμπιακού προήλθαν από 9 άσσους, 67 επιθέσεις, 10 μπλοκ και 23 λάθη αντιπάλων.\nΑ.Ε.Κ. (Κώστας Αρσενιάδης): Κοσμά 8 (8/29 επ., 14% υπ. – 14% άριστες), Λίντσεϊ 28 (26/60 επ., 2 μπλοκ, 48% υπ. – 29% άριστες), Βεργίδου 6 (3/9 επ., 2 άσσοι, 1 μπλοκ), Τερέλ 15 (12/34 επ., 1 άσσο, 2 μπλοκ), Καββαδία 4 (0/5 επ., 4 μπλοκ), Μπράουν 14 (10/18 επ., 3 άσσοι, 1 μπλοκ) / Γεωργιάδου (λ, 63% υπ.-37% άριστες), Μπελιά (λ, 33% υπ.-33% άριστες), Διώτη, Τσοχατζή, Γκουντιμένκο.\nΟΛΥΜΠΙΑΚΟΣ Σ.Φ.Π. (Κάρλο Παρίζι): Κελεσίδη 7 (4/6 επ., 3 μπλοκ), Σάλας 22 (20/33 επ., 2 άσσοι, 56% υπ. – 31% άριστες), Μαριάνα Κόστα 21 (17/50 επ., 2 άσσοι, 2 μπλοκ, 50% υπ. – 40% άριστες), Χίπε 19 (17/46 επ., 2 άσσοι), Εμμανιυηλίδου 15 (7/11 επ., 3 άσσοι, 5 μπλοκ), Ξανθοπούλου 2 (2/3 επ.) / Κακουράτου (λ, 48% υπ. – 34% άριστες), Τοτσίδου.\nRelated Topics:AEKolympiakosΑ1 γυναικών\nΑ1 γυναικών, Λαμία-Αμαζόνες 3-1: Φουλ για 8άδα\nA1 γυναικών, Άρης-Ηλυσιακός 3-0: Παρέμεινε τρίτος


Του Λαζάρου: Έθιμα, κάλαντα, Λαζαρίνες και «Λαζαράκια» | agrinioreport\nΤου Λαζάρου: Έθιμα, κάλαντα, Λαζαρίνες και «Λαζαράκια»\nΑπρ. 24 Δημοφιλή, Κοινωνία\nΤο Σάββατο του Λαζάρου θεωρείται μέρα του θανάτου και της ζωής – Το θαύμα είναι το τρίτο της Ανάστασης που έχει κάνει ο Ιησούς Χριστός.\nΤο Σάββατο του Λαζάρου είναι ακριβώς μια εβδομάδα πριν την Ανάσταση του Κυρίου και την Κυριακή του Πάσχα. Σε κάποια χωριά μάλιστα οι αγρότες δεν μαζεύουν τη σοδιά τους την ημέρα αυτή, γιατί φοβούνται ότι οι καρποί της γης φέρουν τον θάνατο μέσα τους, μιας και το Σάββατο αυτό θεωρείται μέρα θανάτου και ζωής.\nΠριν από του Λαζάρου είχε αναστήσει την κόρη του Ιαείρου και τον γιο της χήρας στην πόλη Ναΐν. Ο Λάζαρος αρρώστησε και , οι αδελφές Μάρθα και Μαρία, ειδοποίησαν τον Χριστός για την αρρώστια του και να έρθει όσο πιο γρήγορα γίνεται. Ο Χριστός καθυστέρησε τη μετάβαση Του και η Μάρθα Τον οδήγησαν στον τάφο. Εκεί δάκρυσε και «διέταξε» τους παριστάμενους να αφαιρέσουν το λίθο πού κάλυπτε τον τάφο. Στην συνεχεία προσευχήθηκε στον Πατέρα του λέγοντας: «πάτερ, ευχαριστώ σοι ότι ήκουσάς μου.» Έπειτα αφού έστρεψε τα μάτια του προς τον τάφο αναφώνησε με μεγάλη φωνή »Λάζαρε, δεύρο έξω.» Ο Λάζαρος σιγά σιγά, έπειτα από την επίκληση του Ιησού, άρχισε να βηματίζει προς τα έξω. Πιο διαδεδομένο έθιμο για το Σάββατο του Λαζάρου είναι τα «κάλαντα του Λαζάρου».\nΤα κάλαντα ήταν αποκλειστικά σχεδόν γυναικεία υπόθεση με τις μικρές «Λαζαρίνες» να τραγουδούν και να αναγγέλλουν τη χαρμόσυνη εορτή. Την παραμονή της γιορτής, οι Λαζαρίνες ξεχύνονταν στα χωράφια και μάζευαν λουλούδια με τα οποία στόλιζαν μικρά καλαθάκια. Φορώντας ειδικές στολές, γύριζαν από σπίτι σε σπίτι τραγουδώντας το Λάζαρο και εισέπρατταν μικρό φιλοδώρημα, χρήματα, αυγά, φρούτα ή άλλα φαγώσιμα. Τα έθιμα του Λαζάρου ιδίως κατά την Τουρκοκρατία είχαν κοινωνική σκοπιμότητα αφού έτσι οι κοπέλες μπορούσαν να βρεθούν εκτός σπιτιού και να γνωρίσουν αγόρια προκειμένου να ακολουθήσουν αρραβωνιάσματα και γάμοι.\nΓια την ψυχή του Λάζαρου οι γυναίκες ζυμώνουν ανήμερα το πρωί του Σαββάτου ειδικά κουλουράκια, τα οποία τα ονομάζουν «Λαζαράκια», «Λαζάρηδες» ή αλλιώς και «Λαζαρούδια». Στα «λαζαράκια» δίνουν το σχήμα ανθρώπου σπαργανωμένου, όπως ακριβώς παριστάνεται ο Λάζαρος στις εικόνες. Όσα παιδιά έχει η οικογένεια τόσους «λαζάρηδες» πλάθουν και στη θέση των ματιών βάζουν δυο γαρίφαλα. Στην Κω, η παράδοση ήθελε κάποτε τις αρραβωνιασμένες κοπέλες να φτιάχνουν ένα λαζαράκι σε μέγεθος μικρού παιδιού, γεμισμένο με χίλια δυο καλούδια και κεντημένο σχεδόν σαν τις κουλούρες του γάμου, για να το στείλουν στο γαμπρό. Τα «λαζαρούδια» πολλές νοικοκυρές τα γέμιζαν με αλεσμένα καρύδια, αμύγδαλα, σύκα, σταφίδες, μέλι, πρόσθεταν πολλά μυρωδικά και τα παιδιά ξετρελαίνονταν να τα τρώνε ζεστά.\n← Η Κύπρος κλείνει ξανά για δύο εβδομάδες από τη Δευτέρα\nΝέα δράση προσφοράς του Συλλόγου Γονέων και Κηδεμόνων του 9ου Δημοτικού Σχολείου Αγρινίου. →


Θα νομιμοποιηθούν οι gay γάμοι στη Β. Ιρλανδία λόγω Game of Thrones; | Game Of Thrones GR Fans\nΑρχική σελίδα Διάφορα Θα νομιμοποιηθούν οι gay γάμοι στη Β. Ιρλανδία λόγω Game of Thrones;\nΘα νομιμοποιηθούν οι gay γάμοι στη Β. Ιρλανδία λόγω Game of Thrones;\nΤο «Game of Thrones» αποτελεί πλέον «πονοκέφαλο» για τη Β. Ιρλανδία, καθώς – σύμφωνα με ακτιβιστές των LGBT+ δικαιωμάτων- αν δεν νομιμοποιηθούν οι ομόφυλοι γάμοι στη χώρα η παραγωγή της δημοφιλούς σειράς στη Β. Ιρλανδία κινδυνεύει.\nΜάλιστα αν η σειρά σταματήσει να «γυρίζεται» εκεί, η Β. Ιρλανδία θα χάσει το ποσό των 8,6 εκατομμυρίων (ανά έτος) μόνο από τον τουρισμό.\nΑξίζει να σημειώθει, πως σύμφωνα με πρόσφατη δημοσκόπηση, το 70% των κατοίκων της Β. Ιρλανδίας υποστηρίζει τους gay γάμους\nΓια το θέμα μίλησε ο υπεύθυνος υπεράσπισης και πολιτικής του «Rainbow Project.», Gavin Boyd:\n«Κάθε άλλη χώρα που μας περιβάλλει, η Αγγλία, η Σκωτία, η Ουαλία, η Ιρλανδία, η Ισλανδία, έχουν όλες gay γάμους…»\n«Στηριζόμαστε σε μεγάλο βαθμό από τις επενδύσεις και έχουμε μια κινηματογραφική βιομηχανία που «ανθεί». Δε θέλουμε οι εταιρίες, όπως η HBO (σ.σ το κανάλι όπου προβάλλεται η σειρά) που έχουν μια σαφή θέση υπερ των ανθρωπίνων δικαιωμάτων να πάνε κάπου άλλου.»\nΕνώ πρόσθεσε: «Ένα ποσοστό εταιριών έχουν εγείρει ερωτήματα για το γεγονός πως η Β.Ιρλανδία δεν έχει ισότητα. Αυτό σημαίνει ότι μπορεί να χάσουμε επενδύσεις,να χάσουμε τα συμβόλαια που έχουμε ήδη εδώ. Η Β. Ιρλανδία θεωρείται ένα μέρος όπου οι Ευρωπαϊκές αξίες της ισότητας και της ίσης μεταχείρισης δε γίνονται σεβαστές. Και αυτό μπορεί να έχει αρνητικά αποτελέσματα που ούτε καν μπορούμε να προβλέψουμε.»\nΑπό την πλευρά του, ένας εκ των ιθυνόντων του καναλιού HBO τόνισε τα εξής:\n«Το HBO είναι κατηγορηματικά αντίθετο απέναντι σε κάθε μορφή διάκρισης, συμπεριλαμβανομένης και της διάκρισης με βάση τοn σεξουαλικό προσανατολισμό.»


Κομποστοποίηση Bokashi: Ανακυκλώστε τα Σκουπίδια σας και Φτιάξτε Εξαιρετικής Αξίας Λίπασμα για τα Φυτά σας - Γλυκούλι\nBiowayEcoLife 11/06/2018 glykoulieditor\nbokashi1 glykouli130 glykouli.gr124 glykouligr124 απορρίμματα1 κομποστοποίηση1 σκουπίδια1\nΊσως έχετε ακούσει τον όρο «κομποστοποίηση». Η κομποστοποίηση είναι ο τρόπος της φύσης να ανακυκλώνει τα οργανικά υλικά και να φτιάχνει ένα είδος «χώματος»...\nΊσως έχετε ακούσει τον όρο «κομποστοποίηση». Η κομποστοποίηση είναι ο τρόπος της φύσης να ανακυκλώνει τα οργανικά υλικά και να φτιάχνει ένα είδος «χώματος» που λέγεται κομπόστ. Οτιδήποτε κάποτε ζούσε θα αποσυντεθεί και αν το εκμεταλλευτείτε σωστά μπορείτε να παράγετε ένα εξαιρετικής ποιότητας λίπασμα για τα φυτά και τον κήπο σας.\nΜε αυτή τη μέθοδο ανακυκλώνετε τα σκουπίδια σας, συμβάλετε στην προστασία του περιβάλλοντος και ουσιαστικά «επιστρέφετε» τα θρεπτικά συστατικά πίσω στο χώμα και βοηθάτε να συνεχιστεί ο κύκλος της ζωής.\nΥπάρχουν πολλοί τύποι κομποστοποίησης και με μια μικρή έρευνα θα ανακαλύψετε ποιος είναι ο κατάλληλος για εσάς. Εμείς θα σας παρουσιάσουμε την κομποστοποίηση Bokashi, η οποία είναι ιδιαίτερα διαδεδομένη και μπορείτε να την εφαρμόσετε στο σπίτι σας με πολύ απλές διαδικασίες.\nΗ λέξη «Bokashi» είναι Ιαπωνική και σημαίνει «ζυμωμένη οργανική ύλη». Όταν χρησιμοποιείτε τη μέθοδο Bokashi, τα απορρίμματα της κουζίνας σας, όπως τα φρούτα και τα λαχανικά μπαίνουν σε έναν ειδικό κάδο κομποστοποίησης μαζί με μικροοργανισμούς EM για να ζυμωθούν. Τους κάδους αυτούς μπορείτε να τους προμηθευτείτε από το εμπόριο. Το μόνο άλλο υλικό που θα χρειαστείτε είναι ένα «σακί λιπάσματος» Bokashi που επίσης μπορείτε να το προμηθευτείτε από το εμπόριο σε ιδιαίτερα οικονομικές τιμες.\nΗ διαδικασία είναι ιδιαίτερα απλή. Μαζέυετε τα σκουπίδια της κουζίνας σας (στη μέθοδο Bokashi μπορείτε να ανακακυλώσετε και τα ζωικά και τα γαλακτοκομικά προϊόντα, πράγμα που δεν συμβαίνει με άλλες μεθόδους κομποστοποίησης) και τα πετάτε στον ειδικό κάδο με λίγο από το λίπασμα που έχετε αγοράσει και τα αφήνετε να ζυμωθούν. Η χρονική διάρκεια ποικίλλει ανάλογα με το τι πετάτε. Για παράδειγμα, τα μεγάλα κόκκαλα δεν θα κομποστοποιηθούν μέσα σε 10 μέρες. Γι αυτό και προτείνεται, οτιδήποτε πετάτε να είναι σε μικρά κομμάτια. Όταν ο κάδος γεμίσει, τον καλύπτετε και τον αφήνετε σε ένα σημείο που δεν τον χτυπάει ο ήλιος για 10 ή και παραπάνω μέρες. Μέρα παρά μέρα απομακρύνετε το υγρό που δημιουργείται (το οποίο επίσης μπορεί να χρησιμοποιηθεί ως λίπασμα σε πολύ αραιωμένη μορφή ή για να ελέγξετε τη «μάκα» που πιάνουν οι αποχετεύσεις και οι σωλήνες). Μετά από 10 – 15 μέρες το λίπασμά σας είναι έτοιμο.\n10 λόγοι για να κάνετε κομποστοποίηση\n1. Τα οικιακά σκουπίδια αποτελούν το 30% των συνολικών απορριμάτων. Με την κομποστοποίηση συμβάλετε σημαντικά στην ανακύκλωση και στο περιβάλλον.\n2. Θα αποφύγετε σημαντικά τα έντομα και τη χρήση φυτοφαρμάκων.\n3. Τα υγιή φυτά με υψηλής αξίας λίπασμα παράγουν καλύτερους καρπούς και έχουν πολύ μεγαλύτερη αντοχή να αντιμετωπίσουν τις αρρώστιες.\n4. Τα οργανικά υλικά στο χώμα βελτιώνουν την υγρασία.\n5. Τα οργανικά υλικά στο χώμα είναι θρεπτικά για τους ευεργετικούς για τα φυτά σας μικροοργανισμούς.\n6. Το κομπόστ «διορθώνει» το χώμα σας, ότι ποιότητας και αν είναι αυτό.\n7. Το κομπόστ είναι πηγή θρεπτικών συστατικών που απελευθερώνονται με αργό ρυθμό στο χώμα και κρατάνε τα συστατικά αρκετό χρόνο ώστε να τα χρησιμοποιήσουν τα φυτά σας.\n8. Με την κομποστοποίηση θα κάνετε οικονομία – δεν χρειάζεται πια να ξοδεύετε χρήματα για κηπευτικά προϊόντα που θα βοηθήσουν το χώμα σας ή θα κρατήσουν μακριά τα έντομα.\n9. Τα προϊόντα που θα καταναλώσετε από τα φυτά σας θα βελτιώσουν τη διατροφή σας, καθώς θα είναι πολύ υψηλής θρεπτικής αξίας.\n10. Η οικιακή κομποστοποίηση είναι ένα χρήσιμο εργαλείο για να μάθουν τα παιδιά για τη φύση και τον κύκλο της ζωής.


Ποτάμι: Η πανέμορφη παραλία με το κατάφυτο φαράγγι – Travelgirl\nby Markella Sharaiha / 05/08/2020 04/08/2020\nΗ παραλία Ποτάμι είναι μια από τις πιο δημοφιλείς παραλίες της Σάμου. Βρίσκεται κοντά στο Καρλόβασι αλλά την επισκέπτονται, εκτός από τους ντόπιους και πολλοί τουρίστες.\nΤα είναι είναι πολύ καθαρά και το φυσικό τοπίο μοναδικό. Πάνω από την παραλία υπάρχει ένα μεγάλο φαράγγι, το οποίο σε απόσταση 1 χμ. με τα πόδια θα σας φέρει στην αγκαλιά πολυάριθμων καταρρακτών (πολλοί κάνουν μπάνιο σ’ αυτούς), σε ένα ξεχασμένο Γενοβέζικο Κάστρο που δεσπόζει στο φαράγγι και στο απόλυτο πράσινο και δροσιά. Από εδώ μπορείτε να πάτε στις παραλίες Μικρό και Μεγάλο Σεϊτάνι, που είναι «σήμα κατατεθέν» της Σάμου.\nΤο ηλιοβασίλεμα στην παραλία είναι πανέμορφο και αξίζει να το δείτε. Κοντά στην παραλία υπάρχει το εκκλησάκι της Μεταμορφώσεως, ένα ιδιαίτερης αρχιτεκτονικής εκκλησάκι στο οποίο λαμβάνουν χώρα πολλοί γάμοι και βαπτίσεις, καθώς η θέα και το τοπίο τριγύρω είναι μοναδικό. Απολαύστε την πτήση του γνωστού youruber Haanity.\ntraveltravelgirlκαλοκαίρι παραλίεςκαλύτερες παραλίες ελλάδακαλύτερες παραλίες σάμοςμαρκέλλα σαράιχαπαραλία ποτάμιπαραλία ποτάμι σάμοςποτάμι παραλία σάμοςσάμος αξιοθέατασάμος παραλίεςταξιδεύω ελλάδαταξίδια ελλάδα\n← Συνταγή για πεντανόστιμες τυροκροκέτες!\nΗ Ποντικοπαγίδα της Αγκάθα Κρίστι στον Νέο Ακάδημο από τις 5 Οκτωβρίου →\nΑρχαία Επίδαυρος: Μια «βυθισμένη πολιτεία» στην Αργολίδα (video)\nΕνώπιος Ενωπίω: Ο Γιάννης Μπέζος συναντάει τον Νίκο Χατζηνικολάου\nSpit Jack: Κέρδισε ένα γεύμα αξίας 50 ευρώ! (Για όσους έχουν Instagram)\nΤαξίδι στην Ικαρία: Το travelgirl.gr σου παρουσιάζει τους λόγους που πρέπει να την επισκεφτείς\n“Βουτήξτε” στην Πηγάδα του Μελιγαλά-Ένα από τα μελανότερα μνημεία της Νεοελληνικής Ιστορίας (video)\nΣυνταγή για κολοκυθάκια γεμιστά με αυγολέμονο\nΣτην κουζίνα της Τίτης: Μαθαίνουμε να φτιάχνουμε μαροκινό κοτόπουλο με φιδέ!\nΣυνταγή για το πιο ωραίο κλαμπ σάντουιτς!


Η μύτη μας διακρίνει ένα τρισεκατομμύριο μυρωδιές – medicalnews.gr\nΣύμφωνα με τους επιστήμονες, οι μυρωδιές που συναντάμε καθημερινά, συντίθενται από πολύπλοκα μείγματα μορίων. Για παράδειγμα, η μυρωδιά του τριαντάφυλλου αποτελείται από 275 επιμέρους συστατικά, από τα οποία μόνο ένα μικρό ποσοστό γίνεται αντιληπτό από την μύτη μας (που διαθέτει 400 οσφρητικούς υποδοχείς) και τον εγκέφαλο που κάνει την τελική επεξεργασία.\nΕκτιμάται ότι οι μακρινοί πρόγονοί μας ήταν πολύ πιο εξασκημένοι στην όσφρηση από τους σύγχρονους ανθρώπους. Το «κακό» ξεκίνησε, όταν ο άνθρωπος στάθηκε όρθιος στα δύο πόδια του, οπότε η μύτη του απομακρύνθηκε από το έδαφος, όπου πηγάζουν οι περισσότερες οσμές. Πιο πρόσφατα, οι ανέσεις όπως τα ψυγεία και τα συχνά ντους έχουν περιορίσει τις μυρωδιές στην καθημερινή ζωή, με συνέπεια η οσφρητική ικανότητα των ανθρώπων να έχει «σκουριάσει» σε σχέση με την όραση και την ακοή που παραμένουν πιο οξυμένες.\nΕπόμενο Το αλάτι στην εφηβεία\nΠροηγούμενο «Δεν έχουν ληφθεί αποτελεσματικά μέτρα προστασίας της δημόσιας υγείας»\nΔωρεάν πνευμονικός έλεγχος στον ηλεκτρ. σταθμό Αμαρουσίου\n1 Ιούν, 2011\nΑντιδράσεις για το «λουκέτο» στο νοσοκομείο Αμαλιάδας


ΝΕΑ ΦΛΩΡΙΝΑ: Την άμεση παραίτηση του υπουργού Εξωτερικών ζήτησε ο βουλευτής Φλώρινας Γ. Αντωνιάδης (video)\nΤην άμεση παραίτηση του υπουργού Εξωτερικών ζήτησε ο βουλευτής Φλώρινας Γ. Αντωνιάδης (video)\nΤην άμεση παραίτηση του υπουργού Εξωτερικών κ. Κοτζιά ζήτησε ο βουλευτής Φλώρινας της ΝΔ κ. Γιάννης Αντωνιάδης, στην παρέμβασή του για το προσφυγικό κατά τη συνεδρίαση της Επιτροπής Ελληνισμού της Διασποράς της Βουλής που έγινε στις 3/3/2016.\nΑναρτήθηκε από ΝΕΑ ΦΛΩΡΙΝΑ στις 9:24:00 μ.μ.\nΑνώνυμος 4 Μαρτίου 2016 - 10:15 μ.μ.\nΟ κ. Αντωνιάδης έχει ξεφύγει από τα στενά όρια της Φλώρινας. Είναι παγκοσμίου εμβέλειας. Είμαστε υπερήφανοι που έχουμε τέτοιο βουλευτή. Εύχομαι σύντομα να τον δούμε υπουργό . γιατί όχι και πρωθυπουργό.\nΑνώνυμος 5 Μαρτίου 2016 - 9:12 π.μ.\nΧρησιμοποιείς λέξεις και φράσεις που μπορεί να αλλοιώσουν το νοημα που θελεις να περάσεις,όπως ''Εχει ξεφύγει΄΄, ΄΄εμβέλεια΄΄. Ξεφεύγει κάποιος από μια κατάσταση όταν σ΄αυτη κινδυνεύει, ξεφεύγει από κάπου για να αποφύγει κάτι. Δεν τολμώ να σκεφτώ οτι ο βουλευτής την κάνει με ελαφρά πηδημάτάκια. Αν θέλαμε παγκοσμίου εμβέλειας ηγέτη θα ψηφίζαμε κάτι άλλο. Εμείς ψηφίσαμε άνθρωπο να ασχοληθεί ματη φλώρινά μας, την ανεργία μας, τις κλειστές επιχειρήσεις μας. Ηταν υπέρμαχος της διατήρησης του δημόσιου χαρακτήρα της ΔΕΗ και τώρα αυτή κοντεύει να κλείσει (ίσως επειδη κοστίζει λιγότερο στο κράτος). Ξέρω οτι δεν θα διαβάσει τα σχόλια, αλλά μιας και μας προέκυψε, ας ασχοληθεί με τα τοπικά, μέχρι να γίνει υπουργός ή (μακάρι) και πρωθυπουργός, και να υποχρεωθώ να ζητήσω συγγνώμη που δεν τον ψήφισα.\nΑνώνυμος 5 Μαρτίου 2016 - 10:23 π.μ.\nO Aντωνιάδης είναι ο λαοφιλής ηγέτης μας . Μας έκανε να αισθανθούμε εθνικά υπερήφανοι. Είναι ο μελλοντικός ηγέτης της Ν.Δ ΚΑΙ της Ελλάδος. Οι νεότερες γενιές θα τον αποκαλούν ΕΘΝΑΡΧΗ. Οι μεγάλοι ηγέτες βγαίνουν μέσα από κρίσεις και δυσκολίες.\nΑνώνυμος 5 Μαρτίου 2016 - 8:18 π.μ.\nΕίναι καλύτερα να φύγει όλος αυτός ο θίασος αμαθών και ανθελλήνων που λέγεται κυβέρνηση. Εάν η νδ το ζητούσε θα έπεφταν , γιατί δεν το κάνετε ;\nΑνώνυμος 5 Μαρτίου 2016 - 9:53 π.μ.\nΜετά τον Λιανή βρέθηκε άλλος ένας βουλευτής που εχει χάρισμα λόγου και επιχειρήματα και φροντίζει για να ακούγεται η Φλωρινα παντου. Αντωνιαδη συνέχισε την προσπάθεια σου και εμεις οι απλοί ψηφοφόροι σου ειμαστε εδω . Ασε τους άλλους να πίνουν καφε με τα κομματόσκυλα και να σχεδιάζουν πως θα σε ανατρέψουν . Και μια συμβουλή . Ο λαός ειναι μαζι σου . Φρόντισε και εσυ να εισαι κοντα του όσο μπορεις περισσότερο.\nΑνώνυμος 6 Μαρτίου 2016 - 4:41 μ.μ.\nΛηγμένα χάπια παίρνεις; ή κάτι άλλο;


Μακεδονία – Οικουμενικός Ελληνισμός – Μαύρο Κουτί\nBy ΟΜΑΔΑ ΣΥΝΤΑΞΗΣ 7 Φεβρουαρίου, 2019\nΣτην αρχαία Ελλάδα οι πολιτικές πραγματικότητες διαμορφώνονταν από την ακατάπαυστη σύγκρουση μεταξύ των ελληνικών πόλεων – κρατών. Οι βίαιες διαιρέσεις μεταξύ των πόλεων έφεραν πληθυσμιακή διασπορά, και εκτός του οικονομικού κατακερματισμού, τροφοδότησαν και τη δημιουργία συμμαχιών για την επικράτηση στον Γραικιακό, Αιγιακό και Ιωνικό χώρο. Το πρώτο άλμα έγινε από την Αθήνα αλλά εστερείτο συνθετικής ικανότητας. Η ανάπτυξη του Αθηναϊκού ναυτικού έφερε την άνθηση της δημοκρατίας  και την εδραίωση του ελληνικού τρόπου μέχρι την Κύπρο και την Αίγυπτο. Παρ’ όλη την αυξημένη επιρροή της Αθήνας, οι συγκρούσεις ανακυκλώνονταν σε στενές προσπάθειες επιβολής τοπικού ωφελιμισμού χωρίς μια υψηλή στρατηγική που θα μετασχημάτιζε τα πολιτικά και οικονομικά συμφραζόμενα του τότε σύγχρονου κόσμου. Παρά τις αυξημένες δυνατότητες του, ο Μεσογειακός Ελληνισμός δημιουργούσε εσωτερικές συγκρούσεις και εξωτερικούς εχθρούς με ρυθμό ταχύτερο απ’ όσο μπορούσε να διαχειρισθεί.


Ρίχνει τους τόνους ο Τσαβούσογλου: Πολύ καλές οι σχέσεις μας με την Ελλάδα - SynoraNews\nΡίχνει τους τόνους ο Τσαβούσογλου: Πολύ καλές οι σχέσεις μας με την Ελλάδα\nby synoranews Φεβρουαρίου 09, 2017\nΠολύ καλές τόνισε πως είναι οι ελληνοτουρκικές σχέσεις ο υπουργός Εξωτερικών, Μεβλούτ Τσαβούσογλου, ενώ από την συνέντευξη Τύπου που έδωσε από την Ισπανία, την οποία επισκέπτεται επισήμως, ανέφερε πως η συζήτηση των Συνθηκών, όπως αυτή της Λωζάνης, αποτελεί ελευθερία έκφρασης και όχι επιβουλή εδαφών γειτονικών χωρών.\nΣυγκεκριμένα, σε ερώτηση δημοσιογράφου για το αν η Τουρκία έχει ξεπεράσει τη συνθήκη της Λωζάνης κι αν ακολουθεί πλέον μία νέο-οθωμανική πολιτική, ανέφερε ότι: «Η Τουρκία έχει γίνει μία χώρα που τηρεί πάντα το λόγο της και σέβεται τις συμφωνίες που έχει υπογράψει. Φυσικά και κάποιες μπορεί να κρίνονται. Και η Ισπανία δεν έχει υπογράψει στο παρελθόν συμφωνίες που τώρα τις κρίνει; Για παράδειγμα πριν από 22 χρόνια υπέγραψε μία συμφωνία με τη Βοσνία. Ήταν μία συμφωνία ανάγκης προκειμένου να τελειώσει ο πόλεμος, αλλά μπορεί τώρα να πει κάποιος ότι ‘ήταν μία σπουδαία συμφωνία’;».\n«Η Τουρκία σέβεται απολύτως την εδαφική ακεραιότητα των γειτονικών της χωρών. Ναι, με την Ελλάδα έχουμε κάποια προβλήματα και οι απόψεις μας δεν τείνουν στο να αυξάνουν την ένταση, αλλά να τη μειώνουν», συμπλήρωσε ο Τούρκος υπουργός Εξωτερικών.\n«Οι σχέσεις μας με την Ελλάδα είναι πολύ καλές και τα διπλωματικά μας κανάλια ανοιχτά. Δηλαδή, αυτό που θέλω να πω είναι ότι το να κρίνουμε συμφωνίες του παρελθόντος είναι ελευθερία έκφρασης. Αυτό δεν σημαίνει όμως ότι η Τουρκία εποφθαλμιά τα εδάφη των γειτόνων της», κατέληξε.\nΡίχνει τους τόνους ο Τσαβούσογλου: Πολύ καλές οι σχέσεις μας με την Ελλάδα Reviewed by synoranews on Φεβρουαρίου 09, 2017 Rating: 5


Αγία Κόρη Ολύμπου: ένας ιερός τόπος λατρείας | Άγνωστη Ελλάδα\n2 Μαρτίου 2020 , Από: Χαρά Καλαϊτζίδου\nΗ Αγία Κόρη Ολύμπου τοποθετείται στη νοτιοδυτική Πιερία, κοντά στην Παλιά Βροντού. Σε μια από τις πιο εντυπωσιακές χαράδρες του Ολύμπου βρίσκεται χτισμένο το εκκλησάκι της Αγίας Κόρης. Σε απόσταση 5 χλμ. από το χωριό Βροντού, ένα μονοπάτι από 169 σκαλιά κατηφορίζει στριφογυριστά μέσα στην ρεματιά και την καταπράσινη ομορφιά του Ολύμπου. Στο τέλος των σκαλοπατιών, μια γέφυρα ενώνει τις δύο πλαγιές της ρεματιάς και οδηγεί απευθείας στην είσοδο του προσκυνήματος.\nΤο προσκύνημα είναι αφιερωμένο σε μια άγνωστη όμορφη κόρη, η οποία κατέφυγε εκεί, για να ξεφύγει από τους Τούρκους. Το εκκλησάκι αποτελεί αναπόσπαστο κομμάτι της φυσικής ομορφιάς της περιοχής και είναι χτισμένο γύρω από ένα δέντρο. Δίπλα στην είσοδό αναβλύζει το αγίασμα της Αγίας Κόρης, το οποίο οι πιστοί θεωρούν θαυματουργό και προσέρχονται για να πιουν. Πολλοί είναι, επίσης, εκείνοι που μαρτυρούν δεκάδες θαύματα.\nΟ βίος της Αγίας Κόρης\nΗ Αγία Κόρη, σύμφωνα με τη λαϊκή παράδοση και τις διηγήσεις των κατοίκων της Βροντούς, καταγόταν από ένα χωριό των Ιωαννίνων. Δεν γνωρίζουμε όμως το όνομά της, την καταγωγή της και την ακριβή προέλευσή της. Για αυτό η λαϊκή παράδοση την ονόμασε Αγία Κόρη, δηλαδή Άγιο κορίτσι.\nΟ θρύλος λέει ότι η Αγία Κόρη ήταν ένα εκπληκτικής ομορφιάς κορίτσι που έζησε κατά την διάρκεια της Τουρκοκρατίας σε κάποιο από τα χωριά της Ηπείρου. Η εποχή στην οποία έζησε πιθανότατα ήταν επί Αλή Πασά (1788-1822 μ.Χ.). Ο Τούρκος Αγάς την ήθελε για το χαρέμι του και έδωσε εντολή σε ένα απόσπασμα να την οδηγήσει σε εκείνον. Κάποιος όμως από το απόσπασμα, ελληνικής καταγωγής, πρόλαβε και την ειδοποίησε. Η κοπέλα όντας αφιερωμένη στο Θεό, αρνήθηκε να υποκύψει στη σκλαβιά και την ατίμωση. Πήρε μαζί της το εικόνισμα της Παναγίας της Βρεφοκρατούσας και χάθηκε μέσα στα βουνά.\nΜετά από πολλές κακουχίες, έφθασε στον Όλυμπο, βρίσκοντας καταφύγιο στην περιοχή δίπλα στο εξωκλήσι της Αγίας Τριάδας στην Παλιά Βροντού. Υπάρχει πιθανότητα να τη βοήθησαν να φτάσει ως εκεί Ηπειρώτες ξυλουργοί, οι οποίοι πήγαιναν κάθε χειμώνα στον Όλυμπο για να δουλέψουν ως υλοτόμοι. Ο Αλή Πασάς που κατασκόπευε τα πάντα, πληροφορήθηκε ότι βρισκόταν κρυμμένη στη Βροντού και έστειλε ανθρώπους του για να την πιάσουν.\nΚυνηγημένη η Αγία Κόρη έφυγε στο τελευταίο της καταφύγιο, στη βαθιά χαράδρα. Εκεί απέφυγε να πλησιάζει ανθρώπους από φόβο μήπως ανακαλύψουν το καταφύγιό της. Κατά το διάστημα της παραμονής της στη χαράδρα ανακάλυψε μια σπηλιά όπου και κρυβόταν. Τρεφόταν με ρίζες και κράνα και ότι άλλο έβρισκε, επιλέγοντας να απαρνηθεί τα εγκόσμια και να ζήσει με εγκράτεια και αγνότητα. Πολλοί από τους βοσκούς την πλησίαζαν και της έδιναν τροφή, αλλά εκείνη κρατούσε μυστική την ταυτότητά της και την μαρτυρική ιστορία της. Δεν είναι γνωστό πόσα χρόνια έζησε πριν πεθάνει από τις κακουχίες και τις στερήσεις.\nΜετά από καιρό, οι κάτοικοι τη βρήκαν νεκρή μέσα στη ρεματιά, στον τόπο όπου σήμερα είναι το εκκλησάκι και το αγίασμά της και την έθαψαν στον ίδιο τόπο κοντά στη σπηλιά όπου κρυβόταν.\nΜια ακόμη εκδοχή είναι ότι όταν η Αγία Κόρη έφτασε στον Όλυμπο, ο Πασάς έστειλε απόσπασμα με σκυλιά για να την φέρουν νεκρή ή ζωντανή. Κυνηγημένη και εξαντλημένη, κρύφτηκε σε μια κουφάλα ενός δέντρου και άρχισε να προσεύχεται, ζητώντας την βοήθεια της Παναγίας. Οι προσευχές της εισακούστηκαν και ο κορμός έκλεισε γύρω της. Φυσικά, οι Τούρκοι δεν την βρήκαν πουθενά και γύρισαν πίσω για να πούνε στον Πασά πως η κοπέλα χάθηκε.\nΈπειτα από χρόνια, ένας υλοτόμος κόβοντας ένα δέντρο, βρήκε μέσα στον κορμό ένα γυναικείο σκελετό. Από το κομμένο δέντρο άρχισε να αναβλύζει αγιασμός. Τότε, όσοι γνώριζαν την ιστορία της κόρης στην περιοχή, έκαναν την σύνδεση και έχτισαν στη μνήμη της ένα εκκλησάκι γύρω από το δέντρο.\nΗ Αγία Κόρη Ολύμπου ως τόπος προσκυνήματος\nΜετά το θάνατό της, διάφοροι προσκυνητές επισκέπτονταν το προσκυνητάρι της και την εικόνα της Παναγίας που είχε φέρει μαζί της. Είναι αρκετές οι μαρτυρίες ανθρώπων ότι πριν το 1940 στο μέρος υπήρχε και το εικόνισμα της Παναγίας της Βρεφοκρατούσας, το οποίο όμως χάθηκε. Δυστυχώς όμως, δεν μας είναι γνωστό ούτε πότε εξαφανίστηκε, ούτε για ποιο λόγο. Πιθανότερες εκδοχές είναι είτε η κλοπή από αρχαιοκάπηλους ή η φθορά της λόγω χρόνου.\nΟι κάτοικοι της περιοχής έχτισαν εκεί ένα εκκλησάκι αρχικά απλό χωρίς ρυθμό και αρχιτεκτονική. Με τον καιρό η Αγία Κόρη αναγνωρίστηκε ως Αγία στη συνείδηση όλων των κατοίκων. Το νερό που ανάβλυζε κάτω από το προσκυνητάρι της έγινε αγίασμα και πολλοί μαρτυρούν δεκάδες θαύματα.\nΠαλαιότερα, υπήρχαν και κάποιες ευλαβικές συνήθειες των προσκυνητών. Όταν επισκέπτονταν το προσκυνητάρι ήταν αμίλητοι. Επίσης, δεν πήγαιναν ξανά την ίδια μέρα. Μάλιστα, επειδή η Αγία Κόρη ήταν παρθένος, ποτέ δεν πήγαιναν κοντά στο προσκυνητάρι ταυτόχρονα άνδρας και γυναίκα, λόγω σεβασμού. Η Αγία Κόρη δεν αναγνωρίστηκε επίσημα από την Εκκλησία ως Αγία, διότι δεν υπήρχαν ακριβή στοιχεία για την ταυτότητά της. Έχει, όμως, αναγνωριστεί ως Αγία στη συνείδηση του λαού. Το ταπεινό προσκύνημα με τον καιρό μετατράπηκε εκτός από χώρο φυσικής ομορφιάς και αναψυχής και σε πνευματικό κέντρο της περιοχής.


«A little nightmare music» – People & Ideas\n«A little nightmare music»\nΘυμάστε παλιά που την κλασική μουσική την αποκαλούσαν και «σοβαρή»; Που ακουγόταν από το ραδιόφωνο μόνο τη Μεγάλη Εβδομάδα; Που στις συναυλίες το κοινό ήταν μαυροντυμένο και αγέλαστο; Από τότε έχει περάσει καιρός και η νοοτροπία έχει αλλάξει, όμως η αλήθεια είναι ότι αυτή η υπέροχη μουσική εξακολουθεί να είναι άγνωστη στον πολύ κόσμο. Θέλοντας να εξοικειώσουν το πλατύ κοινό με τα κλασικά ακούσματα, το ντουέτο Igudesman & Joo – που αποτελείται από δύο εξαίρετους μουσικούς οι οποίοι τυχαίνει να είναι και εξίσου εξαίρετοι κωμικοί – έστησε μια παράσταση με τίτλο “A Little Nightmare Music” και κάνει περιοδείες ανά τον κόσμο, ψυχαγωγώντας (με την κυριολεκτική έννοια του όρου) τους θεατές του. Μαζί τους έχουν παίξει βιρτουόζοι της κλασικής μουσικής όπως ο πιανίστας Emanuel Ax, o βιολονίστας Gidon Kremer, o τσελίστας Mischa Maisky, η βιολονίστρια Victoria Mullova, αλλά και ποπ σταρ όπως ο Robin Gibb(των θρυλικών Bee Gees), οι Tears for Fears και οι Simple Minds. Ο γνωστός μαέστρος Bernard Haitink τους κάλεσε να παίξουν στα 80α γενέθλιά του. «Παρά λίγο να πεθάνω από τα γέλια», είπε μετά την παράσταση. «Τώρα σκέφτομαι να τους καλέσω και στα 85α γενέθλιά μου, όμως κάτι τέτοιο μπορεί να αποδειχτεί μοιραίο».\nΣτο παρακάτω βίντεο οι Ιgudesman & Joo παντρεύουν τον Mozart με τον Βοnd. Και με μεγάλη επιτυχία. Απολαύστε τους.


##### Ραντεβού εγκλημάτων ιστοσελίδας – Κανόνιζαν ερωτικά ραντεβού μέσω ιστοσελίδας – Newsbeast.\nBlog Home » Ραντεβού εγκλημάτων ιστοσελίδας\nΟσον αφορά τα ερωτικά ραντεβού, κανονίζονταν μέσω τηλεφωνικού κέντρου που. Κανόνιζαν ερωτικά ραντεβού μέσω ιστοσελίδας – Συνελήφθη 40χρονος. Συνελήφθη 37χρονος που παρείχε μέσω ιστοσελίδας δωρεάν πρόσβαση σε Εγκλήματος όταν άρχισαν να βλέπουν μηνύματα για επικείμενο ραντεβού του.\nΕλληνίδες, μέσω «γραφείου ερωτικών ραντεβού», εξαρθρώθηκε από την Ραντεβού εγκλημάτων ιστοσελίδας Αντιμετώπισης Οργανωμένου Εγκλήματος και Εμπορίας Ανθρώπων της.\nΣτη συνέχεια, διέθετε το υλικό, κυρίως μέσω ιστοσελίδας που λειτουργούσε.\nΕξάρθρωση εγκληματικής οργάνωσης που δραστηριοποιούνταν στη γενετήσια εκμετάλλευση γυναικών μέσω «γραφείου» ερωτικών ραντεβού(video). Αττικής. στο οποίο διενεργούνταν παράνομα τυχερά παίγνια μέσω ιστοσελίδας. Επικοινωνήστε μαζί μας και κλείστε ραντεβού για το επόμενο service του αυτοκινήτου σας. Μία ακόμη μεγάλη επιτυχία σημείωσε η Ελληνική Αστυνομία, καθώς εξάρθρωσε δύο μεγάλες εγκληματικές οργανώσεις. Αντιμετώπισης Οργανωμένου Εγκλήματος και Εμπορίας Ανθρώπων της. Η Υποδιεύθυνση Αντιμετώπισης Οργανωμένου Εγκλήματος και Εμπορίας Ανθρώπων εντόπισε ιστοσελίδα που προσέφερε ερωτικά ραντεβού.\nΕξαρθρώθηκε, από την Υποδιεύθυνση Αντιμετώπισης Οργανωμένου Εγκλήματος και Εμπορίας. Εγκληματολογία. Το Μουσείο καταγράφει την ιστορία του εγκλήματος στον ελληνικό χώρο κατά τον 19ο και τον 20ο αιώνα, μέσω της συλλογής, ταξινόμησης και ανάδειξης ραντεβού εγκλημάτων ιστοσελίδας εγκλήματος, τα οποία χρησιμοποιήθηκαν κατά. Στη συνέχεια, διέθετε το ραντεβού εγκλημάτων ιστοσελίδας, κυρίως μέσω ιστοσελίδας που. Στη συνέχεια, διέθετε το υλικό, κυρίως μέσω ιστοσελίδας που λειτουργούσε, ώστε να.\nΡοζ» κύκλωμα: Οι υποσχέσεις και οι ταρίφες των ραντεβού. Από τη Διεύθυνση Δίωξης Ηλεκτρονικού Εγκλήματος.\nΑΣ., το κόστος για κάθε ραντεβού ανερχόταν στα 130 ευρώ, µε τα 50 ευρώ να. Κύκλωμα εκπόρνευσης γυναικών μέσω «ερωτικών ραντεβού» εντοπίστηκε.\nΠεριστέρι, εξιχνιάστηκε από το Τμήμα Εγκλημάτων κατά Ζωής και Προσωπικ. Τμήμα Εγκλημάτων κατά Ζωής και Προσωπικής Ελευθερίας της Ασφάλειας Αττικής. Υποδιεύθυνσης Αντιμετώπισης Οργανωμένου Εγκλήματος και Εμπορίας. Ως αρχηγός της εγκληµατικής οργάνωσης φέρεται ένας 45χρονος Eλληνας. Μία ακόμη γυναίκα, εκ των μελών της εγκληματικής ομάδας, κατηγορείται ότι. Ανάμεσα στους συλληφθέντες είναι και ο 50χρονος αρχηγός της εγκληματικής.\nΡαντεβού εγκλημάτων ιστοσελίδας σε προσυμφωνημένο ραντεβού. Δηλώσεις σχετικά με εξάρθρωση εγκληματικής οργάνωσης. Η Δίωξη Ηλεκτρονικού Εγκλήματος εξάρθρωσε υπόθεση απάτης με ιστοσελίδα που πουλούσε δήθεν φτηνά εισιτήρια για συναυλίες, θεατρικές παραστάσεις και. Υποδιεύθυνσης Αντιμετώπισης Οργανωμένου Εγκλήματος και. Ιστοσελίδα, μέσω της οποίας προσφερόταν η δυνατότητα.\nΑντικείμενο του ΠΜΣ «Εγκληματολογικές και Ποινικές Προσεγγίσεις της Διαφθοράς, του Οικονομικού και του Οργανωμένου Εγκλήματος» είναι η.\nΠαράνομη ιστοσελίδα μέσω της οποίας κλείνονταν ερωτικά ραντεβού. Ιστοσελίδα για ροζ ραντεβού διατηρούσε κύκλωμα σεξουαλικής.\nΑντιμετώπισης Οργανωμένου Εγκλήματος και Εμπορίας Ανθρώπων. Πρόκειται για γνωστή ιστοσελίδα ερωτικών ραντεβού. Κανόνιζαν ερωτικά ραντεβού μέσω ιστοσελίδας. Συμβουλές από τη Δίωξη Ηλεκτρονικού Εγκλήματος για ασφαλείς συναλλαγές. Τα ερωτικά ραντεβού κανονίζονταν μέσω τηλεφωνικού κέντρου που. Η ιστοσελίδα με τα ερωτικά ραντεβού εντοπίστηκε από αστυνομικούς της Υποδιεύθυνσης Αντιμετώπισης Οργανωμένου Εγκλήματος και.\nΚανόνιζαν ερωτικά ραντεβού μέσω ιστοσελίδας - Συνελήφθη. H συνεργός του φονιά έκλεισε το ραντεβού του θανάτου στον 29χρονο. Επικοινωνια. Πληροφοριες. ΕΞΕΙΔΙΚΕΥΜΕΝΟ. Στην εξάρθρωση εγκληματικής ομάδας που εξωθούσε αλλοδαπές. Υποδιεύθυνση Αντιμετώπισης Οργανωμένου Εγκλήματος και Ραντεβού εγκλημάτων ιστοσελίδας Ανθρώπων της.\nΔωρεάν dating ιστοσελίδες για 17 ετών κακό κορίτσι που χρονολογείται καλό παιδί dating ιστοσελίδες στην τσεχική δημοκρατία. Ιστοσελίδα, μέσω της οποίας προσφερόταν η δυνατότητα ερωτικών. Να επαληθεύουμε ότι στις ιστοσελίδες όπου πληκτρολογούμε τα.\nΑττική. κυρίως μέσω ιστοσελίδας που λειτουργούσαν, αποσκοπώντας στην. Κύκλωμα σεξουαλικής εκμετάλλευσης αλλοδαπών γυναικών εξαρθρώθηκε από την Υποδιεύθυνση Αντιμετώπισης Οργανωμένου Εγκλήματος και. Αστυνομικοί της Υποδιεύθυνσης Αντιμετώπισης Οργανωμένου Εγκλήματος και Εμπορίας Ανθρώπων στο πλαίσιο στοχευμένων διαδικτυακών. Εξέδιδαν δεκάδες γυναίκες μέσω «γραφείου» ερωτικών ραντεβού. Αστυνομικοί έκλεισαν μέσω ιστοσελίδας ραντεβού σε call girl – Ντου της ΕΛ. Αντιμετώπισης Οργανωμένου Εγκλήματος και Εμπορίας Ανθρώπων στο πλαίσιο στοχευμένων.\nΗ ιστοσελίδα χρησιμοποιεί cookies για να σας παρέχει καλύτερη εμπειρία περιήγησης. Η αστυνομία ερεύνησε το σενάριο του σεξουαλικού εγκλήματος, το οποίο.…\nΕγκλήματος και Εμπορίας Ανθρώπων της Διεύθυνσης Ασφάλειας Αττικής! Στην εξάρθρωση εγκληματικής οργάνωσης που εξωθούσε αλλοδαπές γυναίκες στην πορνεία μέσω ιστοσελίδας του διαδικτύου, προχώρησε η. Κανόνιζαν μέσω ιστοσελίδας τα ερωτικά ραντεβού - Στο κύκλωμα και. Οι συλληφθέντες κατηγορούνται για τα κατά περίπτωση εγκλήματα της.…\nΩς αρχηγός της εγκληματικής οργάνωσης φέρεται ένας 45χρονος Έλληνας. Ενδιαφέροντα γεγονότα σχετικά με τα ραντεβού μέσω διαδικτύου. ΕΛ. συνελήφθησαν 14 μέλη της εγκληματικής οργάνωσης, μεταξύ των οποίων και.…\nprevious post: Γιατί έχω άγχος όταν πρόκειται για dating\nnext post: Καλύτερη ιστοσελίδα dating στο Σίδνεϊ\nΔηλώσεις σχετικά με εξάρθρωση εγκληματικής οργάνωσης, που. Αττικής. Το υλικό διέθεταν, κυρίως μέσω ιστοσελίδας που λειτουργούσαν. Οι εμπλεκόμενοι κατηγορούνται για τα - κατά περίπτωση - εγκλήματα της. Η ιστοσελίδα RSVP είναι εύκολο να πλοηγηθεί και σχετικά φιλικό προς το για σεξουαλική παρενόχληση παιδιών και άλλα εγκλήματα χρονολόγηση πίσω και Η. Ηλεκτρονικού Εγκλήματος εντόπισαν τη συγκεκριμένη ιστοσελίδα. Κύκλωμα «ερωτικών ραντεβού» στην Αττική - Στα δίχτυα του νεαρές Ελληνίδες.\nΤο κύκλωμα έκλεινε 30 ωριαία ραντεβού την ημέρα τα οποία χρέωνε 130 ευρώ την.\nΟδηγήσει 210 Χρονολογείται Κόστος, Online Dating Ιστορίες Εγκλήματος.\nΕλληνίδες, μέσω «γραφείου ερωτικών ραντεβού».\nΟργανωμένου Εγκλήματος, για την προώθηση γνωστών μοντέλων, από. Τα ερωτικά ραντεβού των εκδιδομένων, κανονίζονταν μέσω τηλεφωνικών. Στην εξάρθρωση εγκληματικής ομάδας που εξωθούσε αλλοδαπές γυναίκες στην πορνεία μέσω ιστοσελίδας ερωτικών ραντεβού προχώρησαν οι.


Ένα ταξίδι χωρίς γλουτένη - Kalosorisma Ένα ταξίδι χωρίς γλουτένη - Kalosorisma\nΈνα ταξίδι χωρίς γλουτένη είναι από μόνο του μια πρόκληση όπως και κάθε ταξίδι! Όλοι μας νιώθουμε ότι ένα ταξίδι είναι πάντα μια ανάσα στην καθημερινότητα μας, ένα δώρο, μια αλλαγή!\nΤι συμβαίνει όμως όταν η Κοιλιοκάκη είναι κομμάτι της ζωής μας και η δίαιτα χωρίς γλουτένη η καθημερινότητα μας; Σίγουρα δεν μπορούμε να το αλλάξουμε αυτό ούτε για κάποιες μέρες γιατί τα αποτελέσματα στον οργανισμό μας δεν θα είναι αυτά που θα θέλαμε μετά από ένα ταξίδι!\nΑυτό που μπορούμε όμως να κάνουμε είναι πολύ πιο απλό από ότι φανταζόμαστε! Θα πρέπει απλά να επιλέξουμε σωστά τον προορισμό του ταξιδιού μας και το πιο σημαντικό να οργανωθούμε!\nΠιο συγκεκριμένα, υπάρχουν ευρωπαϊκοί προορισμοί που θεωρούνται gluten free παράδεισοι. Η επιλογή λοιπόν μιας χώρας όπως η Ιταλία ή η Ισπανία σίγουρα θα σας προσφέρει και μια μοναδική εμπειρία όσον αφορά το φαγητό και την ελευθερία του να τρως έξω με ασφάλεια!\nΑν από την άλλη ταξιδεύετε συχνά και έχει έρθει η ώρα να εξερευνήσετε και άλλους προορισμούς, θα πρέπει να διαβάσετε λίγο παραπάνω για την διατροφική κουλτούρα της περιοχής που θέλετε να επισκεφτείτε για να δείτε τι θα είναι πιο ασφαλές να καταναλώσετε! Επίσης υπάρχουν πολλές πληροφορίες στο διαδίκτυο για πάρα πολλούς προορισμούς με εμπειρίες πασχόντων που θα σας φανούν χρήσιμα!\nΤο δικό μου πιο πρόσφατο ταξίδι ήταν στην Ιταλία όπου επισκέφτηκα τη Νάπολη και τη Ρώμη! Η Νάπολη ήταν ένας παράδεισος για μένα γιατί είμαι το ακριβώς αντίθετο από όλα αυτά που σας έγραψα παραπάνω οπότε είχα πάει τελείως απροετοίμαστη! Έτσι λοιπόν εκεί που η πρώτη μέρα κόντευε να εξελιχθεί σε εφιάλτη μπαίνω μέσα σε γνωστή αλυσίδα fast food και ρωτώντας για κάτι χωρίς γλουτένη η πωλήτρια με μια φυσικότητα πληκτρολογεί gluten free burger….Tα σχόλι α δικά σας!!\nΈτσι λοιπόν, οι επόμενες μέρες μου σε μια τελείως άγνωστη πόλη που μυρίζει όντως άσχημα(!!), εξελίχθηκαν σε μια γαστρονομική εξόρμηση ελευθερίας όπου σε κάθε γωνία της πόλης έτρωγα ότι ήθελα χωρίς γλουτένη, χωρίς να το πολυσυζητώ και χωρίς να έχω συμπτώματα μετά!!\nΗ στάση μου όμως στη Ρώμη για δύο μέρες ήταν το δύσκολο κομμάτι! Έμεινα κοντά στο σταθμό των τρένων με αποτέλεσμα όλα τα τέλεια μαγαζιά της Ρώμης να απέχουν 15 και 20 λεπτά τουλάχιστον με ταξί και λεωφορεία οπότε ο παράδεισος της Ρώμης για μένα έγινε λίγο εφιάλτης και με έκανε να γκρινιάζω λίγο παραπάνω (απ’ ότι συνήθως!!)! Εννοείται ότι επισκέφθηκα το mama eat και όχι το Βατικανό γιατί ήταν Σάββατο και προτίμησα να φάω μια εξαιρετική καρμπονάρα από ένα από τα πιο διάσημα χωρίς γλουτένη μαγαζιά στην Ιταλία και όχι να ποδοπατηθώ από εκατοντάδες τουρίστες!\nΟι συμβουλές μου λοιπόν για το επόμενο σας ταξίδι είναι να οργανωθείτε καλά και να ελέγξετε κάθε λεπτομέρεια ώστε όταν φτάσετε εκεί να απολαύσετε κάθε στιγμή του ταξιδιού σας χωρίς άγχος!


Λαχταριστά Ψητά Ντοματίνια | Γιάννης Λουκάκος\nΓΙΑ 150 ΓΡ\nSelect ratingGive Ψητά ντοματίνια 1/5Give Ψητά ντοματίνια 2/5Give Ψητά ντοματίνια 3/5Give Ψητά ντοματίνια 4/5Give Ψητά ντοματίνια 5/5\nΚόβουμε τα ντοματίνια στη μέση. Στρώνουμε τα ντοματίνια σ’ ένα ταψί με λαδόκολλα σαν στρατιωτάκια, αφήνοντας 3 εκ. απόσταση μεταξύ τους. Ραντίζουμε με ελαιόλαδο, προσθέτουμε το αλάτι, τη ζάχαρη, το θυμάρι και το σκόρδο πάνω από τα ντοματίνια. Ψήνουμε σε προθερμασμένο φούρνο στους 140°C με 150°C περίπου, μέχρι να αφυδατωθούν, αλλά να παραμείνουν ζουμερά. Διατηρούμε στο ψυγείο μέσα σε ελαιόλαδο.\nΜέθοδος 2 – χωρίς φλούδα\nΓεμίζουμε μια κατσαρόλα με νερό και το φέρνουμε σε βρασμό. Μ’ ένα μικρό μαχαίρι, χαράζουμε ένα «Χ» στο κάτω μέρος από κάθε ντοματίνι. Βάζουμε τα ντοματίνια στο νερό και βράζουμε για λίγα μόνο δευτερόλεπτα. Δοκιμάζουμε τραβώντας τη φλούδα στο σημείο που χαράξαμε τα «Χ». Αν αυτή απομακρύνεται με ευκολία τότε βγάζουμε τα ντοματίνια από το νερό. Βάζουμε τα ντοματίνια σε νερό με πάγο ώστε να κρυώσουν γρήγορα και να σταματήσει το μαγείρεμά τους. Αφαιρούμε τα ντοματίνια από το νερό και τα ξεφλουδίζουμε με τη βοήθεια ενός μικρού μαχαιριού. Συνεχίζουμε τη διαδικασία όπως στη μέθοδο 1.\nLight Vegetarian Για όλο τον χρόνο Γρήγορα & Εύκολα Ελαιόλαδο Θυμάρι Καλοκαίρι Ντοματίνια Οικονομικά Σκόρδο Ψητά φούρνου\nΜείγμα μπαχαρικών για κοτόπουλο και χοιρινό


ΑΡΝΑΟΥΤΑΚΗΣ ΔΗΛΩΣΕΙΣ - Νέα Κρήτη\nΓια μια μεγάλη μέρα έκανε λόγο μετά την ορκωμοσία ο γραμματέας του Εθνικού Συμβουλίου του ΠΑΣΟΚ Μιχάλης Καρχιμάκης. «Μεγάλη μέρα για την Κρήτη, για το θεσμό του "Καλλικράτη", για τους πολίτες, για την προοπτική αυτού του τόπου. Με την ορκωμοσία του περιφερειάρχη και του Περιφερειακού Συμβουλίου μπορούμε να πούμε ότι ο θεσμός αυτός ξεκινά την προσπάθειά του για να δώσει πραγματικά τα αποτελέσματα που οραματιστήκαμε όταν ψηφίζαμε αυτό το νόμο κι έχουν να κάνουν με την ανάπτυξη αυτού του τόπου, το σεβασμό στον πολίτη, τη διαφάνεια στο δημόσιο χρήμα, την προσπάθεια για το καλύτερο, την αποκέντρωση όλων των αποφάσεων στην Περιφέρεια», ανέφερε χαρακτηριστικά ο κ. Καρχιμάκης, ευχόμενος κάθε επιτυχία στον κ. Αρναουτάκη και στους αντιπεριφερειάρχες.\nΜε αφορμή την ορκωμοσία του εκλεγμένου περιφερειάρχη και των Περιφερειακών Συμβούλων Κρήτης ο υφυπουργός Εργασίας κ. Βασίλης Κεγκέρογλου δήλωσε:\n«Η Ελλάδα από το νέο έτος με το σχέδιο "Καλλικράτης" έχει σημαντικές προοπτικές για την αξιοποίηση των μεγάλων δυνατοτήτων της ελληνικής περιφέρειας και του ανθρώπινου δυναμικού. Η νέα προοπτική για τη χώρα μας θα έρθει μέσα από την Ελλάδα των Περιφερειών.\nΗ Κρήτη μπορεί επιτέλους να αποφασίσει να σχεδιάζει και να υλοποιεί σύμφωνα με τη βούληση και τις ανάγκες των κατοίκων της. Η παγκρήτια ανάπτυξη μπορεί να δώσει νέους καρπούς στηριζόμενη στο συγκρητισμό και τη συνένωση δυνάμεων.\nΟ Σταύρος Αρναουτάκης και οι συνεργάτες του θα έχουν την αμέριστη στήριξή μας για να προχωρήσουν το νέο θεσμό προς όφελος της Κρήτης και των Κρητικών».\nΔηλώσεις όμως έκανε και ο υφυπουργός Προστασίας του Πολίτη Μανόλης Όθωνας λέγοντας ότι «το καράβι της Κρήτης ξεκινά ένα νέο μεγάλο ταξίδι. Γερό σκαρί, χιλιάδες χρόνια ταξιδεύει, τώρα με δικό του καπετάνιο, επιλογή του πληρώματος, με καλούς κωπηλάτες. Είμαι βέβαιος ότι θα ανοιχτεί σε πέλαγα δημιουργίας για ένα καλύτερο αύριο. Καλό θα ήταν να ήταν ήρεμα τα νερά, αλλά οι καλοί καπετάνιοι στη φουρτούνα φαίνονται».


Ο Ρεϊμόν Κενώ (Raymond Queneau, 21 Φεβρουαρίου 1903 – 25 Οκτωβρίου 1976) ήταν Γάλλος συγγραφέας, ποιητής, στιχουργός, μεταφραστής και μαθηματικός. Πολυσχιδής προσωπικότητα, με αίσθηση του χιούμορ και φαντασία, ανανέωσε τη γαλλική γλώσσα και λογοτεχνία εισάγοντας τον προφορικό λόγο και υπογραμμίζοντας την έννοια του αστείου στα γαλλικά γράμματα.\nΑφού επιστρέψει, θα εκδώσει το πρώτο του μυθιστόρημα, ένα μυθιστόρημα-ποίημα με τίτλο «Le chiendent» για το οποίο θα κερδίσει άλλωστε και το μόλις θεσπισμένο -με αφορμή το βιβλίο του- βραβείο των Ντε Μαγκό. Κατόπιν ακολουθούν κάποια αυτοβιογραφικά έργα:Les derniers jours (1936), Odile (1937), Les enfants du limon (1938). Παράλληλα εργάζεται ως τραπεζικός αλλά και ως πωλητής μέχρι να προσληφθεί από τον εκδοτικό οίκο Γκαλιμάρ ως αναγνώστης και έτσι να μπορέσει να αφιερωθεί περισσότερο στη συγγραφή. Ιδρύει μαζί με τον Ζωρζ Πελορσόν την επιθεώρηση «Volontées», γράφει και εκδίδει βιβλία. Η πρώτη του επιτυχία θα είναι το Pierrot mon ami (1942) και θα γίνει διάσημος το 1959 με το βιβλίο «Η Ζαζί στο μετρό» (Zazie dans le métro) που θα μεταφερθεί στον κινηματογράφο από τον Λουί Μαλ. Η υστεροφημία του Κενώ όμως θα επισφραγισθεί από τα «Γαλάζια λουλούδια» (Les Fleurs bleues, 1965) καθώς και από ένα παλαιότερο έργο του, τις «Ασκήσεις ύφους» (Exercices de style, 1947).\nΓια κάποιο διάστημα στη δεκαετία του ’30 ο Κενώ μελέτησε και κατέγραψε αυτούς που αποκαλούσε «les fous littéraires» (Οι τρελοί λογοτέχνες), συγγραφείς που είχαν διακηρύξει διάφορες εκκεντρικές θεωρίες. Κατέληξε στη συγγραφή ενός τόμου που υπερέβαινε τις 700 σελίδες που κανένας εκδότης δε θέλησε να εκδώσει. Μέρος της τεράστιας εργασίας του ενσωματώθηκε στο έργο του Les enfants du limon μέσω του ήρωα, κυρίου Σαμπερνάκ (Monsieur Chambernac) που ήταν συγγραφέας της «Εγκυκλοπαίδειας των Ανακριβών Επιστημών», ενός βιβλίου για τους «τρελούς λογοτέχνες».


ΟΙΚΟ.ΠΟΛΙ.Σ.: Την Πέμπτη διαδηλώνουμε με την ΒΙΟΖΩ για την ακρίβεια\nΤην Πέμπτη διαδηλώνουμε με την ΒΙΟΖΩ για την ακρίβεια\nΜετά την επιτυχία του μποϋκοτάζ στο γάλα, ο αγώνας ενάντια στην ακρίβεια συνεχίζεται!\nΚαιρός να το καταλάβουν όλοι:\nΚαταναλωτής σημαίνει «δύναμη»... όχι μάζα !\nΟι Ενώσεις Καταναλωτών μαζί με ΓΣΕΕ, ΑΔΕΔΥ, ΠΑΣΕΓΕΣ και Τοπική Αυτοδιοίκηση, διοργανώνουν μεγάλο συλλαλητήριο στο Σύνταγμα στην Αθήνα και στις περισσότερες πόλεις της Περιφέρειας, το βράδυ της ερχόμενης Πέμπτης 19 Ιουνίου 2008.\nΜοιάζει θαρρείς με ξεθωριασμένη ασπρόμαυρη φωτογραφία η εποχή, που ο καταναλωτής είχε άμεση πρόσβαση στην αγνή τροφή και γνώριζε σε προσωπικό επίπεδο τον παραγωγό που του παρείχε τις πρώτες ύλες.\nΜε το πέρασμα των ετών πολλά άλλαξαν και ήταν οι μεσάζοντες, που φρόντισαν για την άρδην και προς το χειρότερο αλλαγή των δεδομένων στην αγορά.\nΗ λιγοστή, έως τότε, παραγωγή βεβαίως αυξήθηκε, παράλληλα όμως ανέβηκε και η τιμή ενώ κατέβηκε η ποιότητα.\nΟι μεγάλες παγκόσμιες εταιρείες στην προσπάθεια τους να καλύψουν τις ανάγκες της αγοράς σε ποσότητα έκαναν σκόντο στην ποιότητα του παρεχόμενου προϊόντος, ενώ μόνιμος στόχος τους ήταν η αύξηση των κερδών με την μείωση του κόστους εργαζόμενου και πρώτης ύλης (τιμή παραγωγού).\nΣήμερα πια, οι παραγωγοί είναι δέσμιοι συμβολαίων δουλοπαροικίας. Πωλούν κοψοχρονιά τα προϊόντα τους στα καρτέλ και ο κόπος τους φτάνει στον καταναλωτή σε τιμές αντιστρόφως ανάλογες, που συνήθως είναι 4-5 φορές πάνω από το κόστος αγοράς της πρώτης ύλης. Οι δε εργαζόμενοι καταναλωτές, παρά την αύξηση της παραγωγικότητας, βλέπουν συνεχόμενη πτώση της αγοραστικής δύναμης των αποδοχών τους.\nΕίναι εμφανές ότι οι μεγάλες παγκόσμιες εταιρείες απευθύνονται στους καταναλωτές σαν σε μάζα. Τόσο η ποιότητα όσο και η τιμή έχουν ως βασικό γνώμονα τα κερδοσκοπικά συμφέροντα και...ως μόνιμο πελάτη ένα τηλεκατευθυνόμενο άβουλο κοπάδι.\nΈτσι, όταν αποδυναμώθηκε ο μικρομεσαίος παραγωγός, δεκάδες διατροφικοί Φρανκεστάιν βγήκαν με φόρα στην αγορά. Ανάμεσά τους το χημικά επεξεργασμένο γιαούρτι, το οποίο προωθήθηκε στα ράφια με την ταμπέλα «ζωντανό», το ομογενοποιημένο και παστεριωμένο γάλα, που ενώ ήταν επεξεργασμένο «δήλωνε» φρέσκο, η φούσκα με τις διάφορες χημικές μαγιές, που θα ήθελε πολύ να είναι ψωμί, τα μεταλλαγμένα κ.λπ.\nΑλλά ας διερωτηθούμε κάτι βασικό. Είμαστε πράγματι η μάζα, που εκμεταλλεύονται οι κερδοσκόποι και που μας καθοδηγούν να καταναλώνουμε εσαεί ακριβοπληρωμένα σκουπίδια;\nΉρθε η ώρα ο καταναλωτής να υψώσει φωνή διαμαρτυρίας και να βγάλει από την τσέπη του το μακρύ χέρι των καρτέλ.\nΑς τους δείξουμε ότι δεν είμαστε μάζα !Ας πάρουμε μέρος όλοι στο συλλαλητήριο που θα γίνει στις 19 Ιουνίου 2008, 7:30 μ.μ. στο Σύνταγμα.\n· Να συσπειρωθούμε και να συνεχίσουμε την μάχη ενάντια στην ακρίβεια με κάθε μέσο.\n· Να αλλάξουμε το βουλιμικό καταναλωτικό ατομικό πρότυπο σε συλλογικό, ανατρέχοντας στις επιτυχίες της παράδοσης.\n· Να υποστηρίξουμε αγορές σε τοπική κλίμακα, από μικρούς ποιοτικούς παραγωγούς της φυσικής είτε της βιολογικής γεωργίας, που γίνονται στα πλαίσια του «δίκαιου» εμπορίου.\n· Να σταματήσουμε τις οργανωμένες αυξήσεις των τιμολογίων της ΔΕΗ και των υπόλοιπων ΔΕΚΟ, ανακόπτοντας την κατρακύλα του κοινωνικού ρόλου της πολιτείας.\nΑναρτήθηκε από OIKO.ΠΟΛΙ.Σ. Χαϊδαρίου στις Τετάρτη, Ιουνίου 18, 2008\nlottery raffle είπε...\n18 Ιουνίου 2008 - 3:40 μ.μ.\npowerball lottery είπε...\n18 Ιουνίου 2008 - 3:42 μ.μ.